text:
Batsadi ba kopilwe go nna le seabe mo dithutong tsa bana gore ba kgone go ntsha maduo a a nametsang.
Mogokgo wa sekole se sebotlana sa Seetelo Memorial kwa Tsabong Mme Kelebogile Mokgosi o buile se mo bokopanong jwa batsadi le barutabana bosheng.
O supile fa go nna le seabe mo thutong ya ngwana go dira gore ngwana le ene a rotloetsege gore a tseye thuto ya gagwe ka tlhwaafalo.
Mme Mokgosi o ne a tlhalosa fa Seetelo e le nngwe ya dikole tse di dirang sentle mo ditlhatlhobong tsa makgaolakgang a lekwalo la bosupa mme se ka dira go feta fa ba tshwaraganela tiro le batsadi.
Modulasetilo wa komiti ya batsadi le barutabana, Rre Disang Kehupetse, ene a re batsadi ba bangwe ga ba na kgatlhego ya go ya diphuthegong tsa batsadi le barutabana. A re motsadi yo a senang kgatlhego mo dithutong tsa ngwana go dira gore a seka a dira sentle e bile le tiro e ba e fiwang go ya go e direla kwa lwapeng ba sa e dire ka ba sena thotloetso.
“Batsadi ba bangwe le fa ba kopiwa go tla sekoleng mabapi le dithuto tsa ngwana ga ba iponatse mme se, se felele se dira gore ngwana le ene a seka a tlhwaafalela tiro ya gagwe”, a tlhalosa.
O supile fa komiti e tshwaragane le barutabana ba dira ka thata go rotloetsa batsadi go tsaya karolo mo dithutong tsa bana mme ba bangwe ba kgona go felela ba tla, fa bangwe bone ba sa iponatse gotlhelele.
O ne a tswelela a re batsadi ba ba senang seabe mo thutong ya bana ba rata go itlhaganelela go ngongorega fa bana ba bone ba sa dire sentle mo dithutong e bile ba supa barutabana ka menwana ba re ga ba dire tiro.
Rre Kehupetse a re batsadi bangwe ga ba na sepe gore a ngwana o ya sekoleng kana jang e bile a ka se mmotse gore ke eng a sa ye sekoleng, a re batsadi ba go tshwana le ba ba tshwanetse go tseelwa dikgato.
E rile a ntsha la gagwe mongwe wa barutabana Mme Lesego Monnaokatswa o ne a bolelela batsadi fa sekole sa bone se na le letlhoko la dibuka tse di dirisiwang ke bana go kwala le tse di balwang.
O ne a supa fa dikgwetlho tse ba kopanang le tsone gompieno di ne di seyo gotlhelele mo dingwageng tse di fetileng ka jalo batsadi ba ba tswe thuso fa ba na le seemo.
O tlhalositse fa ba ne ba leka go kopa mo dikoleng tse dingwe mme ba ne ba kgona go bona dibuka, ka maswabi palo ya tsone e ne e sa lekana.
Ka jalo, o ne a kopa batsadi gore ba rekele bana dibuka tse di kwalelang gore ba tle ba kgone go tswelela le dithuto tsa bone.
Mo go tse dingwe, Mma Monnaokatswa o ne a gwetlha batsadi go fa bana tlhokomelo, ba nne ba le phepa malatsi otlhe, a re bophepa bo botlhokwa mo thutong ya ngwana ka gore o simolola letsatsi a sa tshwenngwe ke sepe e bile a phuthologile.
A re se, se ka dira gore ngwana a itlame go dira ka natla gape le dibuka tsa gagwe di nne di lebega ka dinako tsotlhe e bile go ka tokafatsa le dithuto tsa gagwe. E re le fa go ntse jalo o ne a tlhalosetsa batsadi ka maduo a bana ba ba neng ba dira lokwalo lwa bosupa ngogola.
Le ntswa maduo a bana a wetse tlase ka dintlha tse thataro ko tlase ga lefela (0.6%) a re ba itumelela gore bana ka bontsi ba dirile sentle.
O ne a kopa batsadi gore ba eme ka dinao ba tshwaraganele tiro le barutabana gore mono ngwaga ba dirile go feta fa.
“Fa sekole se sa dire sentle go lebelelwa motsadi, morutabana le ngwana ke ka seo batsadi ba tshwanelwang ke go emela thuto ya bana ba bone ka dinao”, a tlhalosa.
O ne a tlhalosa gore bana ka bontsi ba ba sa direng sentle ke ka ntlha ya gore batsadi ba bone ba goga dinao fa ba kopiwa go tla sekoleng kana mo gongwe ba sa tle fa go tla go itsisiwa ka dithuto tsa ngwana.
Mma Monnaokatswa o ne a gakolola batsadi gore ba duelele bana madi a ditlhabololo ba seka ba salela kwa morago. BOPA


c: text/html

text:
Kgalagadi le dikgaolo tse di mabapi
Template:Infobox district Kgalagadi ke kgaolo e e mo borwa bophirima mo Botswana, mo mololwaneng wa Botswana le Namibia. Diofisi tse dikgolo di ko Tsabong. Kgalagadi o tsaya bophara jo bontsi jwa sekaka sa Kalahari. O na le sekgala sa dikilomethara di le 105,200, ka ngwaga wa 2001 palo ya batho e ne e le 42,000. Kgaolo ka bontsi e tserwe ke lefelo la boitapoloso la Kgalagadi Transfrontier, e e tswelelelang ko Aferika Borwa.
Contents
Lefelo[baakanya | edit source]
Kgalagadi e tshwaraganetse melelwane le dikgaolo tse di latelang:
- Kgaolo ya Omaheke, Bokone bophirima ,Namibia
- Kgaolo ya Hardap, borwa bophirima, Namibia
- Kgaolo ya North Cape, borwa, Aferika Borwa
- Kgaolo ya Bokone Bophirima, Aferika Borwa, Borwa
Melelwane ya mo gae
- Kgaolo ya Ghanzi-Bokone
- {Kgaolo ya Kweneng-bokone botlhaba
- Kgaolo ya Borwa-Botlhabatsatsi
Dikgaolo-potlana[baakanya | edit source]
Dikgaolo_Potlana tsa Kgalagadi di akaretsa
- Hukuntsi
- Tshabong
Bonno Jwa Batho[baakanya | edit source]
Lefelo le le nang le batho ba bantsi mo kgaolong ke la Tsabong le le neng le na le dipalo tsa batho di le 6,591 ka ngwaga wa 2001, fa Hukuntsi di ne di le 3,807,Kang dipalo tsa botho di le 3,744. Metse e e neng ya balwa ka palo batho ya ngwaga wa 2001
' Kgalagadi-Borwa
- Bogogobo, Bokspits, Bray, Gachibana, Khisa, Khuis, Khwawa, Kokotsha, Kolonkwane, Makopong, Maleshe, Maralaleng, Maubelo, Middlepits, Omaweneno, Phepheng (Draaihoek), Rapples Pan, Struizendam, Tshabong, Vaalhoek, Werda
' Kgalagadi Bokone
- Hukuntsi, Hunhukwe, Inalegolo, Kang, Lehututu, Lokgwabe, Make, Monong, Ncaang, Ngwatle, Phuduhudu, Tshane, Ukwi, Zutswa
Bojanala bo ka namola banana mo lehumeng[baakanya | edit source]
Banana ba kgaolo ya Kgalagadi ba kgothaditswe go batla ditsela tsa go tsena mo kgwebong ya bojanala.Go ne go gakolola mopalamente wa kgaolo ya kgalagadi bokone Rre Phillip Khwae kwa dithuto puisanong tsa lephata la bojanala kwa motseng wa Kang ka bofelo jwa beke. Rre Khwae o kgothaditse banana a ba kopa gore ba inaakanye le bojanala, ka bo ka thusa mo go lwantsheng lehuma le le apesitseng kgaolo ya gagwe kobo ka lestshoba. O tswelela ka go ba rotloetsa go tlhoafalela dithuto.
Mogolwane mo lephateng la bojanala Rre Moremi Mabote, ene o ne a bolelela banana gore puso e simolotse go rotloetsa dikgwebo tsa Batswana, a re dikgwebo di sale boutsana mo kgaolong ya Kgalagadi jaaka tsa go supegetsa bajanala lefatshe, tsa ngwao ka kakaretso le tsa maroko. A re lephata la bone le tshwara moletlo wa bojanala ngwaga le ngwaga go rotloetsa ngwao ka kakaretso le gore bagwebi ba tle go abelana dikitso ka go tlhabolola dikgwebo. A re seemo se se sa iketlang sa itsholelo se ba pateleditse gore monongwaga ba lebagane fela le dithuto puisano jaanong go na le ditiragalo tsa dingwaga tse di fetileng tse di neng di akaretsa dikhwaere le disupiwa tsa ngwao. Rre Moagele go tswa lephateng la diphologolo makgabisa o ne a gwetlha banana go rua bontshe le diphologolo tse dingwe tsa naga
O ka tsibogela[baakanya | edit source]
- Dikgaolo-potlana tsa Botswana

robotstxt: allowed

filter: keep


text:
amandla.mobi ke setheo sa batho se se bonang dithuso mo bathong. Go boloka ikemelo ya rona le maikarabelo mo malokong re dira ka natla go netefatsa koketso ya dikabelo ka maloko e seng baabedi ba bagolo. Maikaelelo a rona ke gore ka 2020 re be re abelwa bogolo segolo ke bontsi jwa baagi ba Mzanzi go ya ka kgonego. E ka nna kabelo ya mowa wa R5 kgotsa kabelo ya R1000 ka kgwedi. amandla.mobi e batla boikarabelo boeteledipele jwa corporate, kgaso, puso, le ditirelo tse di ikemetseng, ka jalo ga re amogele dithuso tsa ditirelo, mafapha, mekgatlho ya sepolotiki, le ditheo tse dingwe, go boloka kgololosego le ikemelo go re kgontsha go itepanya bathata.
Go tlaleletsa kabelo ya maloko a amandla.mobi go ithusa go tsweletsa amandla.mobi re batlisisitse ra ba ra kopa dithuso go ditheo tse diikamanyang le boikarabelo.
Dikabelo tse di amogetsweng ka 2018:
Dikabelo tse di amogetsweng ka 2017:
Foundation for Human Rights
Brot für die Welt
Potter Foundation
Making All Voices Count (HIVOS)
DG Murray Trust
Open Society Foundation
Campaign for Tobacco Free Kids
Heinrich Boll Foundation
Oxfam South Africa
Dikabelo tse di amogetsweng ka 2016:
Brot für die Welt
Bertha Foundation
Potter Foundation
DG Murray Trust
Heinrich Boll Foundation
Open Society Foundation
Dikabelo tse di amogetsweng ka 2015:
Bertha Foundation
Making All Voices Count
Campact
Dikabelo tse di amogetsweng ka 2014:
Indigo Trust
Bertha Foundation
Global Green Grants
Re buisanela dikabelo tse dingwe mme re tla tsweletsa kitsiso e fa re atlegile. amandla.mobi e amogela dikabelo tse dingwe tsa baikemedi ba ba sa itlhagiseng.
Last updated: 16 April 2018


text:
Bogadi
Bogadi ke tsamaiso ya neelano ya botsadi fa ngwana wa mosetsana a nyalwa
Bogadi bo farologana le tsamiso ya tlwaelo ya go duela ka madi. Ka gore mo tuelong ya madi boorra monna yo nyalang ba duela madi ko go boorra mosadi yoo nyalwang, bogadi ke fa botsadi jwa mosadi yo nyalwang bo neela botsadi jwa monna yo o nyalang dimpho ele ka ntlha ya mosadi yo o nyalwang. Mme le fa go tshwana bogadi ke dilwana tse di ntshiwang ke monna yo nyalang a di ntshetsa mosadi yo a mo nyalang ka nako ya lenyalo, tse di salang dile mo taolong ya ene mosadi yoo nyalwang.


text:
Thuso ka letlole la gago
Karolo e e araba dipotso tse di tlwaelesegileng tse di amang go ikwadisa, go bula letlole la gago, le go fitlhelela letlole la gago.
Go ikwadisa mo Oxford Living Dictionaries
Fa o batla go nna leloko, o tlaa tshwanelwa ke go ikwadisa mo Oxford Living Dictionaries gore o nne le letlole.
Ikwadiso ke mahala – o tlhokana fela le aterese ya imeili.
Leina la gago la tiriso
- O ka dirisa aterese ya gago ya imeili jaaka leina la gago la tiriso
- Leina la gago la tiriso le tshwanetse gore le se ka la tshwana le lepe gape – fa modirisi yo mongwe a setse a na le leina le o batlang go le dirisa, ga o ka ke wa kgona go le dirisa le wena.
- Fa o setse o na le letlole, ga o ka ke wa fetola leina la gago la tiriso.
Go diraselotlolosaletlole la gago
- Fa o le moša go nna le letlole, o tlhokana le go dira selotlolo sa letlole la gago. O ka fetola selotlolo sa letlole la gago mo tsebeng ya gago ya letlole.
Tshireletsego ya selotlolosaletlole
- Go sireletsa ditsagago mo Oxford Dictionaries gore di se ka tsa bonwa ke ope kwa ntle ga tetla, re rotloetsa gore o dirise selotlolo sa letlole la gago se se nonofileng.
- Selotlolo se se nonofileng se na le ditlhaka le dinnomore di se kwa tlase ga bosupa (7), go na le ditlhakakgolo le ditlhakapotlana, dinnomore, e se leina la gago kgotsa lefoko le le teng mo thanoding.
- Re rotloetsa gore o dirise selotlolo sa letlole se se pharologanyo mo letloleng la gago la Oxford go na le se o se dirisetsang matlole a mangwe a a mo enthaneteng (jaaka mo mabentlele a a mo enthaneteng, banka kgotsa Paypal).
Fa olebetseselotlolosaletlolo
Fa o lebetse selotlolo sa gago sa letlolo, o ka dira se seša fa.
Thuso ya go tsena mo letloleng la gago
Tobetsa ‘login’ kwa godimo ga tsebe kgotsa o tsene fa ka go kwala leina la gago la tiriso le selotlolo sa gago sa letlole. Fa o ise o ikwadise mo tsebeng e, o tlaa bona fa o ka tobetsang teng go ikwadisa.
Ke lebetseselotlolosa me/selotlolosame gasebereke
Selotlolo sa gago se tshwanetse go kwalwa ka ditlhaka tse di tshwanetseng, ka jalo tlhomamisa gore fa e le gore selotlolo sa gago se kwala ka ditlhaka tse di potlana, ga o a tobetsa CAPS ON mo khompiutareng ya gago. Fa o lebetse selotlolo sa gago, o tlaa kgona go dira se seša fa. Fa o go tobetsa, o tlaa tshwanelwa ke go tsenya aterese ya gago ya imeili ya letlole la gago mme o tlaa romelelwa dintlha tsa gore o ka dira selotlolo sa letlole se seša jang. Fa o sa amogele molaetsa wa imeili mo metsotsong e se kae, tlhola gore a molaetsa ga o a latlhegela mo letloleng la spam kgotsa junk.
Thuso e nngwe gape ya go bulaletlole la gago
Fa e le gore o santse o na le bothata jwa go bula letlole la gago, ka tsweetswee itshwaraganye le rona.


text:
Kgololesego
Fa kgololesego go nna e le: Didimala wena !
Ke na le sengwe se ke batlang go se bua.
Fa kgololesego go nna e le: Wena mo kgolegelong, re tle re kgone
Go phela kwa ntle ga poifo
Ka o sa tshwane le ba bangwe ka ditiro le pheletso ya tsone
Fa kgololesego go nna e le: go ka tlhabelwa le go dikelwa ke letsatsi
Le pote le golegilwe ke tsotlhe tsa gompieno
Mme le ganelwe go nna lone ka bolone
Fa kololesego go nna e le: go lotlela mabati
O itsisiwe mo theeveng ya gago kwa ntle ga pateletso
Tsotlhe tse di bolokegileng motsanengthoko wa gago
Fa kgololesego go nna e le: go tlhola ke robetse ka tsisibalo
Ka ba bangwe ba amogilwe maleme
Ka boomo
Fa kgololesego go nna e le: Go ka ja se ke se lakatsang
Mme ka phuthela matlapi ka kuranta
Mo go sa buiweng sepe ka ga mmopamo
Fa kgololesego go nna e le : Go sa itse se se nkgolotseng
Se ntshware ke golotswe
Mme se ntlame ke gololesegile letsatsi le letsatsi
Fa kgololesego go nna e le: Go letela ba bangwe
Go ka nkgolola mo dipoifong
Tse ke di beileng mo pelong ya me
Fa kgololesego e ntlamile dikakanyo
Fa e foka go ntsenelela mo moweng
Ya mpota mo matlhakoreng otlhe
Mme ka palelwa ke go e lemoga
Fa nka timelwa ke kgololesego
Mo dikakanyong tsa me
Ke sa e tlhaloganye
Fa kgololesego go nna gompieno
Go lebega e le selo se se tlwaelegileng
Nna ke sa itse go tewang
Kgololesego go nna e le tlhogo ya ledi kwa godimo
Go wena e le tlhogo kwa tlase
E tlabo e le selo se se itaolang se fokelwang go gotlhe
Mme go gongwe nka letlelwa lebaka
La go go abela sengwe sa kgololesego ya me
Re utlwane nako e ntse e gatela pele
Ka potlako kgotsa ka go diega
Kgololesego ya me e se ka ya nkhupetsa
Ohoo ! Nkgolole mo go yone
Marion Bloem
Tswana translation by Nols Swanepoel


text:
Ela tlhoko: phetolelo ee ya setswana e tseerwe ka tlhamalalo semmuso go tswa mo kwalong ya Lefapha la Molao. Re re lemogile gore phetolelo ee e na le diphoso, mme re direla go fitlhelela phetolelo e ntsha e e botoka.
Please note: This Setswana translation is taken directly from the official Department of Justice edition. We are aware that it is not complete or always accurate (e.g. s6.23.2), and we are working towards a new, better translation.
- ka taolo ya ditaelo tsa Tona ya Polokego le Pabalesego, Mokomišenara wa Bosetšhaba o tla rwala maikarabelo a –
(b) go thapiwa ga Bakomišenara ba Diporofense;
(d) tlhotlhomiso le thibelo ya bosenyi bo bo rulagantsweng kgotsabosenyi jo bo tlhokang tlhotlhomiso le thibelo ya bosetšhaba kgotsabokgoni jo bo kgethegileng;
le
(k) go tlhomiwa le ntshetsapele ya tolamo ya tshireletsego yabosetšhaba go thapiwa ka maikaelelo le ka kopo ya Mokomišenara waPorofense;
Tlhabololo ya karolo 219 ya Molaotheo wa pele ka go kwala boemong jwa karolotlaleletso (1) mafoko a fa pele ga temana (a) ka mafoko a a latelang:
- Ka taolo ya karolo 218(1), Mokomišenara wa Porofense o tla rwala maikarabelo a go –
Tlhabololo ya karolo 224 ya Molaotheo wa pele ka go kwala boemong jwa karolotlaleletso (2) ditaelo tse di latelang:
Fa fela karolwana e le yona e tla dira go ditokololo tsa letsholo lengwe le lengwe le le tlhametseng le le tlhagisitseng lenaneo la batlhankedi ba lona morago ga tshimologo ya Molaotheo wa Rephaboliki ya Aforika Borwa, 1993 (Molao 200 wa 1993), mme pele ga kamogelo ya molao o mošwa o o kwadilweng go ya ka tlhaloso ya karolo 73 ya Molaotheo oo, fa lekoko la sepolotiki le mo tlase ga bothati le taolo ya lona le emeng kgotsa le golaganngwang le lona, e bile le ntshetsapele maikaelelo a lona le go tsaya karolo mo mererong ya Khansele ya Ntlokokoano Bosetšhaba le Makgotlapeomolao a Diporofense mo tlase ga Molaotheo o o tlhalositsweng.
Tlhabololo ya karolo 227 ya Molaotheo wa pele ka go emisetsa karolwana (2) ka karolwana e e latelang:
- Letsholo la Bosetšhaba la Tshireletso le tla diragatsa dithata tsa lona le go dira ditiro tsa lona fela mo kgatlhegong ya bosetšhaba ka ditaelo tsa Kgaolo 11 ya Molaotheo wa Rephaboliki ya Borwa, 1996.
ka go kwala boemong jwa karolotlaleletso (1) ka karolotlaleletso e e latelang:
- Botlhankedi ba puso, lefapha la puso, tsamaiso kgotsa tirelo ya pabalesego pele fela ga tshimologo ya Molaotheo wa Rephaboliki ya Aforika Borwa, 1996 (fa morago ga fa o kaiwang jaaka “Molaotheo o mošwa”), e dirileng ditiro tsa puso, e tswelelang go dira mo ditaelong tsa peomolao e e dirang mo go yona go fitlha e fedisiwa kgotsa e tsenngwa kgotsa e kopanngwa mo setheong sengwe le sengwe se se maleba kgotsa e lekanyeditswe kgotsa e kopantswe le setheo sengwe le sengwe.
ka go emisetsa karolwana (6) ka karolwana e e latelang:
-
- Moporesidente a ka tlhoma Khomišene go sekaseka bokhutlo kgotsa tlhabololo ya konteraka, go thapiwa kgotsa go tlhatlosiwa, kgotsa go abelwa lebaka la tiro kgotsa maemo a go dira poelo nngwe, e e tlhageletseng fa gare ga 27 Moranang 1993 le 30 Phatwe 1994 tebang le motho mongwe le mongwe yo o tlhalositsweng mo karolotlaleletso (2) kgotsa setlhopha sa batho ba ba maleba.
- Khomišene e ka busetsa morago kgotsa ya fetola konteraka, go thapiwa, go tlhatlosiwa kgotsa kabelo fa go sa siama kgotsa go sa supe tolamo mo mabakeng a morero.
le
ka go dirisa “Molaotheo o”, gongwe le gongwe mo se se tlhagelelang gona mo karolo 236, ka
Molaotheo o mošwa
(a) Tekanyetso mo ditheong tse di tlhalositsweng mo karolo 236(1), go sa akarediwe matsholo a ntwa a tlhalositsweng mo karolo 224(2), e tla remorago ga tshimologo ya Molaotheo wa Rephaboliki ya Aforika Borwa, 1996,di tswelele ka maikaelelo a go tlhoma –
(i) tsamaiso e e nang le bokgoni mo makaleng a bosetšhaba a puso go dira ka merero e e mo taolong ya molao wa makala a bosetšhaba; le
(ii) tsamaiso e e nang le bokgoni mo porofenseng nngwe le nngwe go dira ka merero e e mo taolong ya molao wa puso nngwe le nngwe ya porofense.
le
(i) ditheo tse di tlhalositsweng mo karolo 236(1), ntle le matsholo a ntwa, di tla nna di le mo taolong ya puso ya bosetšhaba, e e tla nna le maikarabelo a a lebaganeng le tirisano ya mebuso ya diporofense;
Tlhabololo ya karolo 239 ya Molaotheo wa pele ka go fetola karolotlaleletso (4) ka karolotlaleletso e e latelang:
- Ka taolo ya le go ya ka molao mongwe le mongwe o o maleba, dithoto, ditshwanelo, ditiro le disuga tsa matsholo otlhe a a tlhalositsweng mo karolo 224(2) di rwalwa ke Letsholo la Tshireletso la Bosetšhaba go ya ka ditaelo tsa Tona ya Tshireletso.


text:
Ela tlhoko: phetolelo ee ya setswana e tseerwe ka tlhamalalo semmuso go tswa mo kwalong ya Lefapha la Molao. Re re lemogile gore phetolelo ee e na le diphoso, mme re direla go fitlhelela phetolelo e ntsha e e botoka.
Please note: This Setswana translation is taken directly from the official Department of Justice edition. We are aware that it is not complete or always accurate (e.g. s6.23.2), and we are working towards a new, better translation.
Kgaolo 2: Molaotlhomo wa Ditshwanelo (7-39)
7. Ditshwanelo
- Tokomane ya Ditshwanelo ke motheo wa demokerasi mo Aforika Borwa. O babaletse ditshwanelo tsa batho botlhe mo lefatsheng la rona e bile o tlhomamisa meetlo ya demokerasi ya seriti sa botho, tekatekano le kgololosego.
- Puso e tshwanela go tlotla, go sireletsa, go etleetsa le go diragatsa ditshiamelo tsa Molaotlhomo wa Ditshwanelo.
- Ditshwanelo tsa Molaotlhomo wa Ditshwanelo di laolwa ke dikiletso tsa karolo 36, kgotsa felo gongwe mo Molaotlhomong.
8. Tiragatso
- Tokomane ya Ditshwanelo e ama molao mongwe le mongwe e bile o tlama kgotlapeomolao, tsamaiso le bosiamisi, le ditheo tsotlhe tsa puso.
- Thulaganyo ya Tokomane ya Ditshwanelo e tlama motho fela le mothomolaong, le go fitlha, moo go kgonegang go tsewa tsia mokgwa wa tshwanelo le tiro nngwe le nngwe e e pateletswang ke tshwanelo eo.
- Mo go diragatseng dithulaganyetso tsa Molaotlhomo mo mothong fela le mothomolaong go ya ka karolwana (2), kgotlatshekelo –
- go tsamaelana le tiragatso ya tokomane ya ditshwanelo, e tshwanetse go diragadiwa la go dirisa, kgotsa fa go tlhokegang, go tlhabolola molao waselegae go fitlha fa peomolao e sa neyeng nonofo go tshwanelo eo; e bile
- e ka tlhabolola melawana ya molao wa tlwaelo go iletsa tshwanelo, fa fela kiletso e tsamaelana le karolo 36(1).
- Motho mongwe le mongwe o na le tshiamelo ya ditshwanelo tsa botho go tsamaelana le ditlhokego tsa tlholego ya ditshwanelo le tlholego ya motho oo.
9. Tekatekano
- Botlhe ba a lekana fa pele ga molao, e bile ba na le tshwanelo ya tshireletso le tshiamelo e e lekanang ya molao.
- Tekatekano e akaretsa tiriso le natefaletso ka botlalo le dikgololosego. Go etleetsa phitlhelelo ya tekatekano, molao le dikgato dingwe, tse di diretsweng go sireletsa kgotsa go tsweletsa batho, kgotsa dikarolo dingwe tsa batho ba ba neng ba patikilwe ke kgethololo e e neng e sa lolama, di ka tsewa.
- Puso ga ya tshwanela go kgetholola ka moo go sa tshwanelang ka tlhamalalo kgotsa bofitlha kgatlhanong le mongwe le mongwe, ka lebaka le lenosi kgotsa go feta go akarediwa ka bosemorafe, bong, boimana, seemo sa lenyalo, lotso kgotsa lefelo la loago, mmala, tshekamelobong, dingwaga,bogole, bodumedi, maikutlo, tumelo, setso, puo, le matsalo.
- Ga go motho ope yo o tshwanetseng go kgethololwa ka moo go sa tshwanelang, ka tlhamalalo kgotsa bofitlha ka lebaka le lenosi kgotsa go feta go tsamaelana le karolowana (3). molao wa bosetšhaba o tshwanetse go atlenegisiwa go thibela kgotsa go iletsa kgethololo e e sa tshwanelang.
- Kgethololo go tsamaelana ka lebaka le lenosi kgotsa mabaka mangwe a a umakilweng mo karolwana (3) e ileditswe, ntle le fa kgethololo e lolame.
10. Seriti sa botho
Mongwe le mongwe o na le seriti sa botho ka tlhago le tshwanelo ya tlotlo ya seriti le tshireletso.
11. Botshelo
Mongwe le mongwe o na le seriti sa botho ka tlhago le tshwanelo ya tlotlo ya seriti le tshireletso.
12. Kgololosego le tshireletsego ya botho
- Mongwe le mongwe o na le tshwanelo ya kgolosego le tshireletsego ya botho, e e akaretsang tshwanelo ya –
- go ilediwa kgololosego ka kgobelelo kgotsa ntle le lebaka la tshiamo,
- go se tlhatlhelwe ntle le go sekisiwa;
- kgololosega ya methale yotlhe ya tirisodikgoka go tswa mo makala puso kgotsa a poraefete;
- go se bogisiwe ka tsela epe; le
- go se tsholwe kgotsa go otlhaiwa ka mokgwa o setlhogo,o o seng botho kgotsa wa tshotlo.
- Mongwe le mongwe o na le tshwanelo ya seriti sa mmele le boitekanelo, e e akaretsang tshwanelo ya –
- go dira tshwetso tebang le tsa pelegi,
- tshireletsego le taolo ya mmele; le
- go dirisiwa diteko tsa bongaka le bonetetshi ntle ga tetla.
13. Bokgoba, bolala le tiro ya pateletso
Ga go ope yo o tshwanetseng go patelediwa go nna lekgoba kgotsa lelata kgotsa go dirisia tiro ka kgapeletso.
14. Sephiri
- Mongwe le mongwe o na le tshwanelo ya sephiri go akarediwa tshwanelo ya go se –
- phuruphudiwe kgotsa ya go phuruphutsa ntlo;
- phuruphutse dithoto tsa bona;
- go amogiwa dithoto; kgotsa
- kgoreletso ya sephiri sa puisano ya batho.
15. Kgololosego ya bodumedi, tumelo le kakanyo
- Mongwe le mongwe o na le tshwanelo ya kgololosego ya maikutlo, bodumedi, mogopolo, tumelo le kakanyo.
- Ditirelo tsa bodumedi di ka tshwarelwa mo dikagong tsa puso kgotsa tse di tlamelwang ke puso fa fela:
- ditirelo tseo di latela melawana e e beilweng ke bothati jo bo maleba jwa puso;
- ditirelo di tsamaisiwa ka tsela ya tekatekanyo; le
- di tsenela di gololesegile e bile di le ka boithaopo.
-
- Karolo eno, ga e kgoreletse molao go amogela –
- manyalo a tumelano ngwe le ngwe ya setso, kgotsa kamogelo ya bodumedi jo bo rileng, kgotsa;
- manaane a melao ya botho kgotsa ya malapa go ya ka setso sengwe le sengwe kgotsa batho ba bodumedi jo bo rileng.
- kamogelo go ya ka temana(a) e tshwanetse go tsamaelana le dithulaganyo dingwe tsa Molaotheo.
16. Kgololosego ya tlhagiso ya maikutlo
- Mongwe le mongwe o na le tshwanelo ya kgololosego ya go tlhagisa maikutlo, go akarediwa –
- kgololosego ya dikgatiso le metswedi e mengwe ya phasalatso;
- kgololosego ya go amogela kgotsa go neelana ka tshedimosetso kgotsa dikakanyo;
- kgololosego ya botaki ba botlhami; le
- kgololosego ya thuto le kgololosego ya dipatlisiso tsa bonetetshi.
- Tshwanelo ya karolotlaleletso (1) ga e akaretse –
- tlhotlheletso ya ntwa; 10
- tlhotlheletso ya dikhuduego; kgotsa
- tlhotlheletso ya letlhoo le le ikaegileng ka bomorafe, lotso, bong, kgotsa bodumedi, le le ka bakang kgobalo.
17. Kokoano, ditshupetso, phiketo le tokomane ya dingongorego
Mongwe le mongwe o na le tshwanelo ya go kokoana, go dira tshupetso, go phiketa, le go neelana ka tokomane ya dingongorego ka kagiso le ntle ga tiriso ya dibetsa.
18. Kgololosego ya go nna leloko la mokgatlho
Mongwe le mongwe o na le tshwanelo ya kgololosego go nna leloko la mokgatlho.
19. Ditshwanelo tsa sepolotiki
- Moagi mongwe le mongwe o na le tetla ya go dira boikgethelo jwa sepolotiki go akarediwa tshwanelo ya –
- go itlhamela lekoko la sepolotiki;
- go tsaya karolo go merero ya mokgatlho, kgotsa go ngoka ditokololo boemong jwa mokgatlho wa sepolotiki; le
- go kgaratlhela lekoko kgotsa lebaka lengwe.
- Moagi mongwe le mongwe o na le tshwanelo ya ditlhopho tse di gololesegileng, lolameng, tsa gangwe le gape boemong jwa mokgatlho mongwe le mongwe yo o theilweng ka molao go ya ka Molaotheo.
- Mogolo mongwe le mongwe o na le tshwanelo ya–
- go tlhopha, mokgatlho mongwe le mongwe yo o theilweng ka molao go yaka Molaotheo ka nako ya ditlhopo, mme a dira jalo mo sephiring; le
- go nna ntlhopheng mo tirong ya setšhaba, fa a tlhophilwe go dira tiro eo.
20. Boagi
Ga go moagi ope yo o tshwanetseng go ilediwa boagi.
21. Kgololosego ya motsamao le bodulo
- Mongwe le mongwe o na le kgololosego ya go ya kwa a ratang teng.
- Mongwe le mongwe o na le tshwanelo ya go tswa mo gare ga Rephaboliki.
- Moagi mongwe le mongwe o na le tshwanelo ya go tsena, go nna, le go aga gongwe le gongwe mo gare ga Rephaboliki.
- Moagi mongwe le mongwe o na le tshwanelo ya lokwalo lwa mosepele.
22. Kgololosego ya go gwebelana, tiro le boithutelo
Moagi mongwe le mongwe o na le tshwanelo ya go kgetha kgwebo, tiro kgotsa boithutelo ka kgololosego. Tiragatso ya kgwebo, tiro kgotsa boithutelotiro, bo ka laolwa ke molao.
23. Dikamano tsa bodiri
- Mongwe le mongwe o na le tshwanelo ya tiragatso ya melao e lolameng ya badiri.
- Modiri mongwe le mongwe o na le tshwanelo ya -
- go tlhama le go nna tokololo ya mokgatlho wa badiri,
- go tsaya karolo go merero le manaaneo a mokgatlho wa badiri; le
- go ngala tiro.
- Mothapi mongwe le mongwe o na le tshwanelo ya –
- go tlhama le go nna tokololo ya mokgatlho wa bathapi; le
- go tsaya karolo go merero le manaaneo a mekgatlho ya bathapi;
- Mokgatlho mongwe le mongwe wa badiri le mokgatlho mongwe le mongwe wa bathapi o na le tshwanelo ya –
- go tlhomamisa tsamaiso, manaane, le merero ya ona;
- go rulaganya; le
- go tlhama le go nna tokololo ya mokgatlho wa tlhakanelo.
- Mokgatlho mongwe le mongwe wa badiri, mokgatlho wa bathapi le mothapi, di na le tshwanelo ya go kgaratlhela ditshiamelo ka mogoso. Peomolao ya bosetšhaba e ka tlhama molao wa bosetšhaba go rulaganya dipuisano tsa tlhakanelo. Go ya ka tekanyetso e e ileditsweng ya tshwanelo mo Karolo eno, tekanyetso e tshwanetse go tsamaelana le Karolo 36(1).
- Moalo wa bosetšhaba e ka amogela dithulaganyo tsa tshireletsego tsa mokgatlho wa badiri, tse di kwadilweng mo tumelelanong ya tlhakanelo. Go fitlha moo peomolao e ka lekanyetsang tshwanelo mo Kgaolong e, tekanyetso e tshwanetse go dumelelana le Karolo 36(1).
24. Tikologo
- Mongwe le mongwe o na le tshwanelo ya –
- tikologo e e senang kotsi go botshelo kgotsa botho jwa bona; le
- go nna le tikologo e e sireletsegileng, mo molemong wa dikokomane ga jaana le tsa isago, go ya ka peomolao ya bosetšhaba le dikgato dingwe tse di utlwalang tse di-
- go thibela kgotlelego ya loapi le kelotlase ya tlhago;
- go etleetsa tshomarelo ya tlhago; le
- go babalela ntshetsopele ya tlhabololo ya ditshedi le tiriso ya metswedi ya tlhago ka go mametlela tlhabololo ya moruo le loago.
25. Thoto
- Ga go ope yo o tshwanetseng go tselwa thoto ya gagwe ntle le tiragatso ya molao wa kakaretso, e bile ga go molao ope yo o tla letlelang go gapiwa ga thoto ka kgobelelo.
- Thoto e ka gapiwa fela go tsamaelana le moolao wa tiragatso ya molao wa kakaretso –
- boemong jwa setšhaba kgotsa go tsamaelana le dikgatlhegelo tsa setšhaba; le
- go tsamaelana le tuelo ya phimola-keledi, tlhotlhwa e e leng, le nako le e e sweditsweng kgotsa e e tlhomamisitsweng ke kgotlatshekelo.
- Tlhotlhwa ya phimola-keledi, nako le mokgwa wa tuelo, e tshwanetse go nna le tolamo le tshiamo, o supa tekanyo gare ga dikgatlhego tsa setšhaba le dikgatlhego tsa ba ba amegang, go etswe tlhoko mabaka otlhe a a maleba, go akarediwa –
- tiriso ya ga jaana ya thoto;
- lemorago, tsela e thoto e bonweng ka wona le tiriso ya thoto;
- tekanyetso ya tlhotlhwa ya thoto go ya ka mebaraka;
- boleng ba peeletso ya puso le ketletso ya phitlhelelo ya thoto le tlhabololo ya tlhotlhwa ya dithoto; le
- lebaka la go amogiwa dithoto.
- Mabapi le maitlhomo a karolo ê –
- dikgatlhego tsa setšhaba di akaretsa boitlamo jwa setšhaba mo tlhabololong ya lefatshe, le ditlhabololo go tlisa phitlhelelo ya metwedi ya tlholego yotlhe mo Aforika Borwa ka tekano; le
- thoto ga e akaretse fele lefatshe.
- Puso e tshwanetse go tsaya dikgato tse di maleba tsa semolao go tsamaelana le bokgoni jwa puso, go tlhola maema a kgontshang baagi go fitlhelela lefatshe ka mokgwa wa tekatekano.
- Motho kgotsa baagi bao lefatshe la bona le amogilweng ka mokgwa o o sa siamang ka ntlha ya melao ya kgale ya kgethololo kgotsa ditlwaelo, go ya tsamaiso ya Molao wa Palamente o ke bonno jo bo sireletsegileng ka fa molaong, kgotsa go siamisa kgethololo.
- Motho kgotsa baagi ba ba amogilweng thoto morago ga la 19 Seetebosigo 1913 ka ntlha ya melao ya kgale ya kgethololo kgotsa tlwaelo, o ne le tshwanelo go ya ka thulaganyo ya Molao wa Palamente go busediwa thoto eo, kgotsa tshiamelo e e lekaneng.
- Ga go taelo ya karolo eno e e tshwanetseng go kgoreletsa puso go tsaya dikgato tsa semolao le tse dingwe go tsaya lefatshe, metsi kgotsa tlhabololo e e maleba, ka maikaelelo a go maemo a tshiamololo ya maloba tlwaelong, fa fela thulano ngwe le ngwe le ditaelo tsa karolo eno di tsamaelana le ditaelo tsa karolo 36(1).
- Palamente e tshwanetse go tlhama molao o o umakiwang mo karolotlaleletso (6).
26. Matlo
- Mongwe le mongwe o na le tshwanelo ya go nna le bodulo jo bo tshwanetseng.
- Puso e tshwanetse go tsaya dikgato tsa semolao le tse dingwe tse di maleba go ya bokgoni jwa puso go netefatsa ntshetsopele ya tshwanelo eno.
- Ga go motho ope yo o tshwanetseng go kobiwa mo ntlong ya gagwe, kgotsa go ripitliwa ga ntlo ya gagwe, ntle le taelo e e dirilweng ke kgotlatshekelo morago ga tshekatsheko ya mabaka otlhe. Ga molao ope yo o tshwanetseng go letlelela go ntshiwa ga batho mo matlong ntle le lebaka.
27. Tlhokomelo ya boitekanelo, dijo, metsi le tshireletsego ya loago
- Mongwe le mongwe o na le tshwanelo ya go phitlhelelo –
- ditirelo tsa tlhokomelo ya boitekanelo go akarediwa tlhokomelo ya boitekanelo jwa tsa pelegi;
- dijo tse di lekaneng le metsi a phepa; le
- tshireletso ya loago e e akaretsang tlamelo e e maleba ka ketletso ya puso, fa ba sa kgone go itlamela le bana ba bona, go ba tlamela ka thuso ya puso e e maleba.
- Puso e tshwanetse go tsaya dikgato tsa semolao le tse dingwe tse di maleba go ya bokgoni jwa puso go netefatsa ntshetsopele ya tshwanelo eno.
- Ga go ope yo o tshwanetseng go ilediwa kalafi ya tshoganyetso.
28. Bana
- Ngwana mongwe le mongwe o na le tshwanelo ya –
- go tewa leina la bosetšhaba go simologa ka motsi wa pelego;
- tlhokomelo ya losika kgotsa ya batsadi, kgotsa tlhokomelo nngwe e e maleba fa a tlositswe mo tlhokomelong ya lelapa la gaabo;
- phepo ya motheo, tshireletso, ditirelo tse ditlhokegang tsa boitekanelo, le ditirelo tsa loago;
- go sirelediwa mo tlhokomelong e e makgwakgwa, tshotlo, tlhokofatso le lenyaenyefatso;
- go sireletswa kgatlhanong le tshotlo ka go dirisiwa ditiro tse di sa dumelelwang;
- tshireletso kgotsa thibelo ya go batla go dira kgotsa go tlamela ka ditirelo tse di sa –
- tshwanelang dingwaga tsa ngwana, kgotsa
- tse di beyang botshelo jwa ngwana mo kotsing, thuto, boitekanelo jwa mmele, tlhaloganyo, mowa, maitseo kgotsa kgolo ya ngwana;
- ga a tshwanela go tlhatlhelwa mo kgolegong ntle le fa e le kgato ya bofelo, fa a ka tlhatlhelwa, go tlaleletsa mo ditshwanelong tsa ngwana go tsamaelana le karolo 12 le 35, ngwana a ka tlhatlhelwa fela nako e khutshwane tota, e bile o na le tshwanelo ya –
- go se kopanngwe le batshwara ba ba fetang dingwaga di le 18; le
- go tsholwa ka mokgwa, le ka fa tlase ga maemo a tsayang tsia dingwaga tsa ngwana;
- go abela ngwana mmueledi wa puso, e bile ka ditshenyegelo tsa puso, mo dikgetsing tsa ngangisano tse di amang ngwana, fa go ka nna le kgonagalo ya thibelo ya tiriso ya molao; le
- go se dirisiwe ka tlhamalalo gare ga kgotlhang ya dibetsa, le go sirelediwa ka dinako ya kgotlhang ya dibetsa.
- Dikgatlhegelo tsa ngwana di elwa tlhoko thata mo mabakeng otlhe a amang ngwana.
- Go ya ka karolo eno,“ngwana”ke motho wa dingwaga tse di fa tlase ga 18.
29. Thuto
- Mongwe le mongwe o na le tshwanelo –
- go fitlhelela thuto ya motheo, go akarediwa le thuto ya bagolo; le
- go fitlhelela thuto e kgolwane, eo e tshwanetseng go ntshetswapele ke puso ka tiriso ya dikgato tse di maleba.
- Mongwe le mongwe o na le tshwanelo ya go amogela thuto ka puo ya semmuso kgotsa puo ya boikgethelo mo ditheong tsa thuto tsa botlhe, fa seo se kgonagala. Go netefatsa phitlhelelo ya nnete ya se, le tiragatso ya tshwanelo eno, puso e tshwanetse go sekaseka maphata otlhe a a kgonegang a thuto, go akaretsa ditheo tse di rutang ka loleme lo le nosi, e bile go etswe tlhoko –
- tekatekano;
- kgonagalo; le
- tlhokego ya go busetsa sekeng ditlamorago tse di tlhodilweng ke melao le tiragatso ya kgethololo ya bomorafe jo bo fetileng.
- Mongwe le mongwe o na le tshwanelo ya go tlhama le go mametlelela, ka ditshenyegelo tsa bona, ditheo tsa thuto tse di ikemetseng tse –
- di sa kgethololeng go ya ka lotso;
- di kwadisitsweng ke puso; le
- botlhokwa jwa go siamisa melao le ditlwaelo tsa kgethololo ya maloba tsa thuto tsa botlhe fa a tshwantshanngwa.
- Karolotlaleletso (3) ga e thibele ketletso ya puso go ditheo tsa thuto tse di ikemetseng.
30. Puo le setso
Mongwe le mongwe o na le tshwanelo ya go dirisa puo le go tsaya karolo go ditiragalo tsa setso go ya ka boikgethelo jwa gagwe, mme ga go ope yo o tshwanelang go dirisa ditshwanelo tseo ka mokgwa o kgatlhanong le taelo ngwe le ngwe ya Ditshwanelo tsa Botho.
31. Ditlhopa tsa Setso, bodumedi, le puo
- Batho ba ditlhopha tsa setso, bodumedi kgotsa puo ga ba tshwanelwa go ilediwa tshwanelo, le maloko mangwe a setšhaba seo, go –
- itumelela setso sa bona , go diragatsa bodumedi jwa bona, le go dirisa puo ya bona; le
- tlhama, go nna leloko, le go mametlelela mekgatlho ya setso, borapedi le puo le ditheo tse dingwe tsa setšhaba.
- Ditshwanelo tse di mo Karolotlaleletso (1) ga di a tshwanela go diragadiwa ka mokgwa o kgatlhanong le taelo ngwe le ngwe ya Tshwanelo ya Botho.
32. Phitlhelelo go tshedimosetso
- Mongwe le mongwe o na le tshwanelo ya go fitlhelela –
- tshedimosetso nngwe le nngwe ya puso; le
- tshedimosetso nngwe le nngwe e e mo mothong yo mongwe, e e tlhokegang go diragatsa kgotsa tshireletso ya tshwanelo ngwe le ngwe.
- Go tshwanetse gore go tlhamiwa molao wa bosetšhaba go diragatsa tshwanelo eno, e bile e tshwanetse go tlamela ka dikgato tse di naleba go fokotsa morwalo wa botsamaisi le ditshenyegelo tsa madi mo pusong.
33. Tiragatso ya tsamaiso ya bosiamisi
- Mongwe le mongwe o na le tshwanelo ya tsamaiso ya bosiamisi go ya ka molao, le tsamaiso e e lolameng e bile e tlhomame.
- Mongwe le mongwe yo ditshwanelo tsa gagwe di digatakilweng mašwe ka ntlha ya tiragatso ya tsamaiso ya bosiamisi, o na le tshwanelo ya go tlamelwa ka mabaka a a kwadilweng.
- Go tshwanetse gore go tlhamiwa molao wa bosetšhaba go diragatsa ditshwanelo tseno, le go –
- netefatsa gore tiragatso ya tsamaiso e sekasekwa ke kgotlatshekelo kgotsa, fa go le botlhokwa, ke lekgotla tsamaiso le le ikemetseng;
- go gapeletsa puso go rwala maikarabelo a go diragatsa ditshwanelo tse di mo karolotlaleletso (1) le (2); le
- mametlelelo ya tsamaiso e e manontlhotlho.
34. Phitlhelelo go dikgotlatshekelo
Mongwe le mongwe o na le tshwanelo ya gore kgotlhang nngwe le nngwe e ka rarabolwa ka tiragatso ya molao ka tiriso ya kgotlatshekelo ya baagi e e lolameng kgotsa, fa go tshwanela, lekgotla lengwe le le ikemetseng kgotsa bolaodi bongwe.
35. Batshwarwa, batlhatlhelwa le balatofadiwa
- Mongwe le mongwe yo o tshwaretsweng bosenyi o na le tshwanelo ya –
- go didimala;
- go itsisiwe ka botlalo –
- tshwanelo ya go didimala; le
- ditlamorago tsa go se didimale;
- go se patelediwe go ipobola kgotsa kamogelo ya molato e e ka dirisiwang jaaka bopaki kgatlhanong le motho yoo;
- go tlhagisiwa fa pele ga kgotlatshekelo ka bonako jo bo kgonegalang, mme e seng morago ga –
- diura tdi le 48 morago ga go tshwarwa; kgotsa
- ka bokhutlo jwa letsatsi la ntlha la kgotlatshekelo, morago ga go feta ga diura di le 48, fa diura di le 48 di fetile e se nako ya tiro ya kgotlatshekelo, kgotsa ka letsatsi le e e seng la kgotlatshekelo la tlwaelo.
- ka letsatsi la ntlha morago ga go tlhatlhelwa, go latofadiwa kgotsa go bolelelwa lebaka la tswelelopele ya go tlhatlhelwa, kgotsa la go gololwa; le
- go gololwa mo kgolegong fa dikgatlhego tsa bosiamisi di letla, go ya ka mabaka a maleba.
- Mongwe le mongwe yo o tlhatlhetsweng, go akarediwa motshwara mongwe le mongwe yo o bonweng molato, o na le tshwanelo ya –
- go itsisiwe ka bonako mabaka a go tlhatlhelwa;
- go kgetha, le go rerisana le mmueledi, le go itsisiwe ka tshwanelo eno ka botlalo;
- go fiwa mmueledi ke puso, le ka ditshenyegelo tsa puo fa go ka nna le kgoreletso ya bosiamisi le go itsisiwe ka tshwanelo eno ka botlalo;
- go gwetlha tolamo ya go tlhatlhelo ga gagwe ka namana fa pele ga kgotlatshekelo, le go gololwa fa go tlhatlhelwa ga gagwe go sa tsamaelane le molao;
- maemo a a tsamaelanang le seriti sa botho, go akarediwa bonnye maitemogelo le tlamelo ya bonno jo bo maleba, phepo, dikwalo tsa go buisa le kalafi, ka ditshenyegelo tsa puso; le
- go letlwa go golagana le go etelwa ke -
- mogatse kgotsa molekane;
- ba losika;
- moruti yo tlhophilweng wa bodumedi; le
- ngaka e e tlhophilweng.
- Motho mongwe le mongwe yo o latofadiwang o na le tshwanelo ya tsheko e e lolameng go akarediwa tshwanelo ya –
- go itsisiwe molato ka botlalo go mo kgontsha go araba;
- go nna le nako e e lekaneng le didiriswa go baakanya bopaki;
- go sekisiwa phatlhalatsa mo kgotlatshekelong ya tlwaelo,
- go simolola le go khutla ga tsheko ntle le tiego e e sa tlhokagaleng;
- go nna teng fa a sekisiwa;
- go kgetha, le go emelwa ke, mueledi le go itsisiwe ka tshwanelo eo ka bonako;
- go fiwa mmueledi ke puso, ka ditshenyegelo tsa puso, fa go na le kgonagalo ya tshiamololo ya bosiamisi, le go itsisiwe ka tshwanelo eo ka botlalo;
- go tsewa o se molato, le go didimala, le go se nelane ka bopaki ka nako ya ditsamaiso tsa tsheko;
- go ntsha bopaki le go ganetsa bopaki;
- go se patelediwe go ntsha bopaki jo bo bofelelang;
- go sekisiwa ka puo e tlhalogangwang ke molatofadiwa kgotsa, fa seo se sa kgonagale, ranolela ditsamaisotsa tsheko go puo eo;
- go se atlholwe mabapi le molao mongwe kgotsa tlogelo nngwe e e neng e se tlolomolao go ya ka molao wa bosetšhaba kgotsa wa boditšhabatšhaba ka nako ya tiragalo kgotsa tlogelo;
- go se sekisiwe boemong jwa tlolomolao kgotsa tlogelo eo motho a kileng a bonwa molato mabapi le yona kgotsa katlholo;
- go atlholwa ka kotlo e botlhofo ya tse di umakilweng boemong jwa tatofatso e e fetotsweng ka nako ya go diriwa ga tatofatso le nako ya katlholo; le
- go ikuela go, kgotsa tshekatsheko sešwa ke kgotlatshekelo e kgolwane.
- Gangwe le gape fa karolo eno e batla gore motho a fiwe tshedimosetso, tshedimosetso eo, e tshwanetse go fiwa motho oo ka puo a e tlhaloganyang.
- Bopaki jo bo bonweng ka mokgwa o o kgatlhanong le Tshwanelo nngwe le nngwe ya Both obo tshwanetse go kgaphelwa thoko fa go na le kgonagalo ya gore bopaki jo bo ka ama tolamo ya tsheko kgotsa ka tsela nngwe bo ka nna kotsi go tsamaiso ya bosiamisi.
36. Tekanyetso ya ditshwanelo
- Ditshwanelo tsa Ditshwanelo tsa Botho di lekanyediwa fela go tsamaelana le ditaelo tsa molao wa tiragatso ka kakaretso, fa fela tekanyetso e le maleba e bile o lolame go mametlelela kgololosego ya demokrasi le seriti sa botho, tekatekano le kgololosego, go etswe tlhoko dintlha tsotlhe tse di maleba go akarediwa –
- mokgwa wa tshwanelo;
- botlhokwa jwa maikaelelo a tekanyetso;
- mokgwa le bogolo jwa tekanyetso;
- kgolagano gare ga tekanyetso le maikaelelo a yona; le
- mekgwa e e sa ilediwang ka botlalo go fitlhelela maikaelelo.
- Ntle le go tsamaelana ka ditaelo tsa karolotlaleletso (1) kgotsa go taelo ngwe le ngwe ya Molaotheo, ga go molao ope o o tshwanetseng go lekanyetsa tshwanelo nngwe le nngwe e e umakilweng mo molaong wa Ditshwanelo tsa Botho.
37. Maemo a tshoganyetso
- Maemo a tshoganyetso a phasaladiwa fela go tsamaelana le Molao wa Palamente, fela fa –
- botshelo jwa setšhaba bo le mo kotsing ya ntwa, tlhaselo, khuduego ka kakaretso, tlhakatlhakano, matshosetsi a tlhago kgotsa tshoganyetso mangwe a setšhaba; le
- kgoeletso e botlhokwa go tlisa kagiso le tolamo.
- Kgoeletso ya maemo a tshoganyetso, le molao mongwe le mongwe o o rebotsweng kgotsa kgato ngwe le ngwe e e tsewang go tsamaelana le kgoeletso eo, e ka dira fela –
- fa go nale kgonagalo; le
- eseng go feta matsatsi a le 21 go simolola ka letlha la kgoeletso ntle le fa Kokoano ya Bosetšhaba e ka tsaya tshwetso ya go atolosa kgoeletso. Ntlokokoano Bosetšhaba e ka atolosa ka kgoeletso ya maemo a tshoganyetso ka nako e e sa feteng dikgwedi du le tharo ka nako. Katoloso ya ntlha ya maemo a tshoganyetso e tshwanetse go diriwa ka tshwetso e e amogetsweng ke boutu ya bontsi jwa maloko a Ntlokokoano Bosetšhaba. Katoloso nngwe le nngwe Morago ga moo, e tshwanetse go diriwa ka tshwetso e e amogetsweng ke boutu ya bontsi jwa diperesente di le 60 tsa maloko a Ntlokokoano Bosetšhaba. Tshwetso go tsamaelana le temana eno, e ka amogelwa fela go ya ka dipuisano tsa botlhe mo Ntlokokano Bosetšhaba.
- Kgotlatshekelo nngwe le nngwe e e nang le bokgoni e ka dira tshwetso ka botlhokwa jwa –
- kgoeletso ya maemo a tshoganyetso;
- katoloso nngwe le nngwe ya kgoeletso ya maemo a tshoganyetso; kgotsa
- molao mongwe le mongwe o o rebotsweng , kgotsa kgato ngwe e e tserweng ka ntlha ya mabaka a kgoeletso ya maemo a tshoganyetso.
- Molao mongwe le mongwe yo o rebotsweng ka ntlha ya kgoeletso ya maemo a tshoganyetso o ka nna kgatlhanong le molao wa Ditshwanelo tsa Botho fa fela –
- go fapoga go le botlhokwa go tsamaelana le maemo a tshoganyetso; e bile
- molao –
- o tsamaelana le maitlhomo a Rephaboliki go tsamaelana le molao wa boditšhabatšhaba wa maemo a tshoganyetso;
- o tsamaelana le karolotlaleletso(5); mme
- o phasaladitswe mo Lokwalodikgang la Puso ka bonako jo bo kgonagalang morago ga go rebolwa.
- Ga go Molao wa Palamente yo o mametlelelang kgoeletso ya maemo a tshoganyetso, le molao o o tlhomilweng kgotsa kgato nngwe e e tserweng ka ntlha ya kgoeletso, e e ka letlang kgotsa ya dumelela –
- go se latofadiwe ga puso, kgotsa mongwe le mongwe, tebang le tiragalo nngwe le nngwe ya tlolomolao;
- tlontlololo nngwe le nngwe mo karolong eno; kgotsa
- tlontlololo nngwe le nngwe mo karolong e e umakilweng mo kholomong ya 1 ya Lenaane la Ditshwanelo-Tse-Di-sa Tlontlololeng, go tsamaelana le ditekanyetso tse di lebaganeng le karolo eo, mo kholomong ya 3 ya lenaane leo.
Lenaane la Ditshwanelo tse di sa Tlontlololegeng
- Fa mongwe a tlhatlhetswe ntle le go sekisiwa ka ntlha ya tlontlololo ya ditshwanelo go tsamaelana le kgoeletso ya maemo a tshoganyetso, mabaka a a latelang a tshwanetse go elwa tlhoko:
- Mogolo wa losika kgotsa tsala ya motlhatlhelwa e tshwanetse go itsisiwe ka bonako jo bo kgonagalang fa motho yoo a tlhatlhetswe.
- Kitsiso e tshwanetse go phasaladiwa mo Lokwalodikgang la Puso mo nakong ya matsatsi a le a matlhano morago ga go tshwariwa ga motho yoo, mme e tshwanetse go tlhalosa leina la motlhatlhelwa, lefelo la tlhatlhelo le tatofatso ya motlhatlhelwa.
- Motlhatlhelwa o tshwanetse go dumelelwa go ikgethela le go tlhatlhobiwa ke ngaka nako nngwe le nngwe fa go kgonagala.
- Motlhatlhelwa o tshwanetse go letlelelwa go ikgethela le go etelwa ke mmueledi nako nngwe le nngwe.
- kgotlatshekelo e tshwanela go sekaseka tlhatlhelo ka bonako jo bo kgonagalang, ya matsatsi a le 10 morago ga go tswalelwa ga motho yoo, e bile kgotlatshekelo e tshwanela go golola motlhatlhelwa ntle le fa go lebotlhokwa go mo tswalelela go tsweletsa kagiso le tolamo.
- Motlhatlhelwa yo o sa gololweng go ya ka tshekatsheko ya temana (e) kgotsa yo a sa gololweng go ya ka tshekatsheko mo temana eno, a ka dira kopo go kgotlatshekelo go sekaseka sešwa go tswalelwa ga gagwe nako nngwe lenngwe morago ga go feta matsatsi a le 10 morago ga tshekatsheko e e fetileng, mme kgotlatshekelo e tshwanetse go golola motlhatlhelwa, ntlele fa go sa ntse go botlhokwa go tswalela motlhatlhelwa go ntshetsapelekagiso le tolamo.
- Motlhatlhelwa o tshwanetse go dumelelwa go tlhagelela ka namana pele ga kgotlatshekelo nngwe le nngwe e e sekasekang go tlhatlhelwa ga gagwe, le go emelwa ke mmueledi mo tshekong, mme le go dira boikuelo kgatlhanong le ntshetsopele ya go tlhatlhelwa ga gagwe;
- Puso e tshwanela go bolelela kgotlatshekelo mabaka a a dirang gore motlhatlhelwa a dule a mo kgolegelong, e bile le tshwanetse go neela motlhatlhelwa kgatiso ya lokwalo la mabaka a go tlhatlhelwa bonnye matsatsi a le mabedi pele lekgotla le sekaseka go tlhatlhelwa ga gagwe.
- Fa lekgotla le golola motlhatlhelwa, motho yoo ga a tshwanelwa go tshwariwa gape ka ntlha mabaka ao gape ntle le fa puso e ka bontsha kgotlatshekelo lebaka le le botlhokwa go matlafatsa go tlhatlhelwa ga motho yoo gape.
- Karolotlaleletso (6) le (7) ga di ame batho ba e seng baagi ba Rephaboliki ya Aforika Borwa, e bile ba tlhatlhetswe ka ntlha ya kgotlhang ya dibetsa ya boditšhabatšhaba. Fa go le jaalo, puso e tshwanetse go itepatepanya le maemo a a tlamang Rephaboliki go ya ka molao wa botho wa boditšhabatšhaba mabapi le go tlhatlhelwa ga batho bao.
38. Tiragatso ya ditshwanelo
- Mongwe le mongwe yo o umakilweng mo karolong eno, o na le tshwanelo ya go tlhagelela fa pele ga kgotla-tshekelo e e ikemetseng, ka ngongorego ya gore Tshwanelo ya Botho e gatakilwe, kgotsa tshosediwa, e bile kgotlatshekelo e ntsha katlholo e e maleba , go akarediwa le tumelano ya ditshwamelo. Batho ba ba ka dirang kopo go kgotlatshekelo ke –
- mongwe le mongwe yo o emetseng dikgatlhegelo tsa gagwe;
- mongwe le mongwe yo o dirang seo boemong jwa motho yo mongwe yo sa kgoneng go ikemela ka boena;
- mongwe le mongwe yo o dirang jaaka tokololo ya, kgotsa mo dikgatlhegelong tsa, lekoko kgotsa setlhopa sa batho;
- mongwe le mongwe yo o dirang boemong jwa dikgatlhagelo tsa setšhaba;
- mokgatlho yo o dirang boemong jwa dikgatlhegelo tsa ditokololo tsa sona.
39. Tlhaloso ya Molao wa Ditshwanelo tsa Botho
- Fa go tlhalosiwa molao wa Ditshwanelo tsa Botho, kgotlatshekelo, lekgotlatheetso kgotsa foramo –
- e tshwanetse go tsweletsa meetlo setšhaba sa demokerasi e e ikaegileng ka seriting sa botho, tekatekano le kgololosego.
- e tshwanetse go ela tlhoko molao wa boditšhabatšhaba, le
- go sekaseka molao wa dinaga-ntle.
- Fa go tlhalosiwa molao mongwe le mongwe, le fa go tlhabololwa molao wa tlwaelo, kgotsa wa setso, kgotsatshekelo nngwe le nngwe, lekgotlatheetso kgotsa foramo e tshwanetse go tsweletsa mowa, moono le maikaelelo a Molao wa Ditshwanelo tsa Botho.
- Molao wa Ditshwanelo tsa Botho ga ganele go nna teng ga tshwanelo nngwe le nngwe kgotsa kgololosego e e amogelwang kgotsa atlenegisitsweng mo molaong wa setso kgotsa molao, fa fela e tsamaelana le Molaotlhomo.


text:
Banana ba Phikwe ba tlaa tshwara moletlo wa ngwao
Banana ba mokgatlho wa Arts Rains Culture House ba rulagantse moletlo wa ngwao o maikaelelo a one e leng go tsosolosa itsholelo le ngwao mo Selebi Phikwe ga mmogo le kgaolo yotlhe ya SPEDU.
Se se builwe ke mogokaganyi wa ditiro tsa mokgatlho oo, Rre Tshepho Tsela mo potsolotsong le BOPA.
Rre Tsela o tlhalositse fa moletlo o ba o biditseng ‘Ko Chomeleng Culture Festival’ o tlaa tshwarelwa kwa mabaleng a ditshupo a Selebi Phikwe ka setlhogo se se reng ‘Ka Ngwao Re ka Tsoga’.
O boletse fa moletlo oo, o tlaa tshwarwa kgwedi eno e le masome mabedi le boferabobedi.
A re kapari, dijo, metshameko le mmino ya Setswana ke tse di tlaa natefisang gore moletlo o seka wa tlhola o lebalesega mo toropong ya Selebi Phikwe. Rre Tsela a re maikaelelo a bone ke go ribololela banni ba Selebi Phikwe moletlo oo, o ba ikaelelang go nna ba o rulaganya ngwaga le ngwaga.
O tlhalositse fa ba laleditse bagolwane ba lephata la banana go tla go bula moletlo oo semmuso.
Rre Tsela a re go tlhoka barotloetsi ba ba thusang ka madi mo thulaganyong ya moletlo oo, ke nngwe ya dikgwetlho tse ba kopanang le tsone.
Le fa go ntse jalo, Rre Tsela o boletse fa khansele ya Selebi Phikwe le lekgotla la SPEDU di tshwaragane le bone mo go rulaganyeng moletlo oo.
O kopile dikompone le batho ka bongwe ka bongwe ba ba eletsang go ba thusa go rulaganya moletlo oo gore ba ikgolaganye le bone ka maikaelelo magolo a bone e le go thusa go tsosolosa itsholelo ya toropo ya bone ka maitiso a ngwao.
A re moletlo o, o tlaa tsenwa ke ditlhopha tsa mmino wa Setswana mo Selebi Phikwe le tikologo ga mmogo le tse di tswang kwa ntle.
O boletse fa gape ba tlaa dirisa moletlo oo go fa banana ba Selebi Phikwe sebaka sa go supa ditalente tsa bone ga mmogo le go ba ntsha mo mebileng mo ba ka felelang ba amilwe ke tiriso botlhaswa ya nnotagi le diritibatsi. BOKHUTLO
- Lenaneo la LIMID le thusitse monana go itshetsa
- Morafe wa Mmakgori o ngongorega ka dipompo
- Maele o akgola komiti ya motse
- A bana ba nne phepa - Mogokgo
- Ba Palamaokue ba lela ka lenyora


text:
Mosola wa rona
Matheo 19:14 Jesu are: a bana ba bannye batle gonna, le seke la ba ganetsa ka gonne mmuso wa magodimo ke wa bona.
Beibele ya bana e teng go dira gore Jesu Keresete a itsagale mo baneng ka go phatlhalatsa dipolelo tsa baibele ka di tsela tse di farologaneg jaaka website, founo le dibuka tse dingwe tse di bontshang.
Dipolelo tse beibele di phatlhalatswa ko baneng bakana ka dibilion tse 1.8 lefatshe lo lotlhe mahala.
Go printa dipolelo mahala
Ba tsamaise ba efankgedi ba printa le go phatlhalatsa dipolelo tsa bana hala!


text:
Re setse ka malatsi a 1 go itsise ba Lefapha la Selegae go phimola ditsitsinyo kgatlhanong le Aforika tse di tlontlololang batsalwammogo le rona go kgabaganya kontinente le go e potapota. Dintwa, dikgaruuruu tsa sepolotiki le bosetlhogo di Maaforika borwa jaaka bontsi ba tshabile ka nako ya tlhaolele.
Lefapha la Merero ya Selegae, e ntshitse molaokakanngwa(green paper) ka bohudugedi jwa boditshaba,le batla go utlwa mo go nna le wena. Re nale tshono ya go dira melawana ya rona ya bohudugedi mo ngwageng tse sometlhano tse ditlang go sireletsa ba ba sa sireletsegang, go tsweletsa tlhabololo le tirisanommogo mo dinageng tsa tlhabololo moborwa jwa Aforika(SADC) le go tlisa seriti go botlhe.
Go nale ditshitshinyo tse dikgolo mo molao kakangwa, mme barutegi ba gotswa go babueledi ba ditshwanelo tsa botho, Consortium ya batshabi le bahudugedi ba Aforika Borwa(Cormsa)Scalabrini Centre le Legal Resource Centre ba ntshitse dingongora ka ga ditshitshinyo mo molaokakanngweng, tse bontsi di senang bopaki, di kase tlise seriti go botlhe le gore di ka nna tlhwatlhwa godimo.
Molaokakanngwa o boeletsa dipego tsa gore bontsi ba batho molao wa botshabelo sentle, ke ka moo diperesente dile somearobongwe tsa bakopi ba botshabelo diganiwa. Mme lefa go ntse jalo molao wa segompieno wa botshabi o nale bobodu jo bontsi, tlhotlhololo, tlhokafalo ya bokgoni mo bontsing jwa ditshwetso tse di potlakileng tse di tshwanetseng gore di seke tsa gobelela or tsa tsaya letlhakori mo kgetsing enngwe le enngwe. Se se tshegediwa ke bopaki jo bontsi. Re tshwanetse go lebelela Musina Refugee Reception Office e nang le peresente ele lehela ya kabelo ya dikopo tsa botshabelo, go bontsha ga ya siama
Go na le gore go baakangwa bothata jwa go thusa bakopi ba botshabelo, molaokakanngwa o tsitsinya go agiwa ga diporojeke tsa mafaratlhatlha jaaka Asylum Seeker Processing Centre mo melelwaneng ya rona. Molaokakanngwa ga o tlhalose gore ake disenthara tsa go tshwarwa ga batshabi jaaka Lindelani ee nang le histori ya kgatako ya ditshwanelo tsa botho
Godimo ga moo baSelegae ba re mafelo a akaretsang a a tshegetsang bodichabachaba a gakgamatsa a gakgamatsa ka mafelo a a bone a tshwana le kgolegelo mme se se ntse se kgadiwa ka se tlontlolola ditshwanelo tsa botho. Batshabi ko mafelong a a Australia ba itima dijo go ema kgatlhanong le seemo se mo mafelong ao
Le fa Green Paper e sa ntshe dintlha ka botlalo ka mafelo a a batshabi, ditirelo tsa bone di tla bo di fitlhegile mo kgonagalo ya tshotlhakako le kgatelelo e leng ko godimo. Mafelo a a tla neelana ka marobalo, dijo, boitekanelo lt thuto go batshabi ka tlhwatlhwa e e ko godimo mo pusong, e e isang ditirelo tsa botlhe ko tlase. Go botlhokwa go laela baSelegae go phimola mafelo a tsitsinngwang go itepatepanya le bothata jo bo mo dikantorong tsa kamogelo ya batshabi le maphata a mangwe a tirelo.
Green Paper e supa sentle fa khuduga e e tlisitswe ke bothibelelo le tlhaolele, molao wa Aliens Control o ne o gatelela Bantsho go dira mo meepong. Mme Green Paper e ikganetsa fa e bua ka go dirolola tshokamo ya tshabo ya maEuropa ha e bapisiwa le ya ma Aforika e e bowang gape e thala ditsitsinyo tse di kgatlhanong le Aforika.


text:
Barokologadi ba Ga Maotwe
Barokologadi ba Ga Maotwe ke morafe wa batswana ba ba nnang mo bokone botlhaba jwa Aforika Borwa# Bane ba kgaogana le morafe wa bapedi 'Bapedi' mme ba batla boagedi kwa morafeng wa Bakgatla Ba Kgafela. Bane ba nna kwa motseng wa Lengwana , mme ba felela ba thibeletse mo motsebg wa Mankgopi gaufi le Ramotswa mo Botswana# Go tsweng ga bone kwa Mankgopi bane ba thibelela kwa Melorane e jaanong e leng lefelo la tlhokomelo diphologolo la Madikwe mo Aferika Borwa.
Ka ngwaga wa 1950 khudugo e nngwe ene ya nna teng Barologadi ba Ga Maotwe bane ba latedisa khudugo e fa bane ba patelediwa go foduga mo Melorane goya Misgund,fa ba bangwe bane baya De Brak.
Ka ngwaga wa 1958 gotswa mo Misgund bane ba fudugela ko Pitsedisulejang yo jaanong e leng motse yo mogolo wa Barokologadi fa morafe yo mongwe one wa phuthegela kwa De Brak, Maretlwana, Sesobe, Nkaipaa, Ramotlhajwe Ramokgolela, Magong le Obakeng.
Yo o santseng ele Kgosi Kgosi Thari Maotoe ke ene yo a santseng ele kgosi ya Barokolokgadike.


text:
Re a go rata, Morena Modimo,
Ka o molemo, o rategile.
Ga o bolo go rata, go tlamela
Pele re ese re go ineele.
Iponaletse, re itshenolole,
Etela ba re leng babotlana.
O dire bonno mo pelong tsa rona,
O nne ruri morati wa mewa.
O nameditse rona ba lefatshe.
Go tswa ditsala le baratiwa.
O re gakgamatsa ka go gaisa;
ka boingotlo re tla go wena.
Re batla go kgatlha matlho a gago
Go ikgabisa ka bontle jotlhe.
Re tle re tshwanelwe ke go bulelwa
Kgoro ya manno a go a mantle.
Leba bokowa jwa botho jwa rona
Re ntse re gogwa ke tsa lefatshe;
Re bopilwe ka lorole, letsopa;
Re tshele jang jaaka baengele?
Re romele Moya wa Boitshepho,
O gorometse one molelo.
Molelo wa lorato a o tuke
Kafa o eleditseng ka gone.


text:
Motsana wa Nokaneng
Nokaneng ke motse o mo kgaolong ya Bokone-bophirima jwa, Botswana. O bonwa gaufi le makgobokgobo a Okavango , gape o direlwa ke kompone ya lefelo la difofane ya Nokaneng. Palo ya batho ba Nokaneng e ne e le 1,590 mo palo bathong ya ngwaga wa 2001.[1]
Contents
Batho ba Nokaneng[baakanya | edit source]
Letso la banni ba Nokaneng ke Bayei, Basarwa gape le Baherero le fa gompieno go simolola go nna le koketsego ya batho jaaka ba letso la Bahambukushu. Tse ke ditlhopha tsa banni ba ba tumileng mo motseng fa thoko ga lotshitshi la makgobokgobo a Okavango. Go tsweng kwa Nokaneng toropo ya Windhoek, ebong toropokgolo ya lefatshe la Namibian ga e kgakala mo kalokalo ntateng ya ditsela tse di sa tlhabololwang tse di gorosang kwa molelwaneng le ntswa di sa tlwaelesega. O ka tsena mo motsaneng wa Nokaneng o tswa ntlheng ya Tsumkwe kwa molelwaneng wa Dobe. E ka nna dioura tse di matlhano go tsweng Tsodilo go ya Dobe. Dobe go ya Tsumkwe ke oura e le nngwe. O ka nna kwa lefelong le le gorogelang baeng la Tsumkwe. Seemo sa ditsela go tsweng kwa [Nokaneng go ya Tsumkwe di mefutla . Molelwane yo o kwa Dobe, dikhilomethara tse di masome a matlhano le boraro mo bokone jwa Tsumkwe, o bulwa malatsi a masupa mo bekeng (7h30 nako ya Namibian/Botswana ) gape o fa teseletso ya go tsena mo lefatsheng la Botswana. Lebelo ola koloi le motho a ka le tshegetsang mo tseleng e ke 50–80 km/h. Mokgweetsi o ka bona leokwane gaufi dikhilomethara tse di masome a mararo le bosupa mo bokone jwa Nokaneng kwa Gumare kgotsa kwa Maun. E ke yone tsela e batho ba rotlosdiwang go e dirisa fa ba ya kwa lefelong le go gorogelang baeng teng.
Nokaneng gape e kile ya bo e motse mogolo wa kgaolo ya Ngamiland. E kile ya e le gone kwa Batawana ba sutlisitseng motsemogolo wa bone ebong Toteng. Ka jalo se se dira motsana wa Nokaneng go nna mengwe ya metsana e e mabapi le motsana wa Toteng le Tsau. Ke gone gape kwa Douglas Wright mookamedi mogolo wa kompone ya Safari South gape le Ker & Downey, setlhopha se se fang bajanala dithuso tsotlhe kwa a goletseng teng le fa gompieno a nna kwa toropong ya Maun. Ba kile ba bo ba nale lebentlele kwa Nokaneng. Bontsi jwa babereki ba meepo ya kwa Aferika borwa ba kile ba bo ba phuthiwa mo tseleng eo go ya toropong ya Johannesburg. Letso la Basarwa ba ba nnang kwa Nokaneng ba ne ba tshela botshelo jo bo tlhabologileng fa ba tshwangtshangwa le ba ba nnang kwa Central Kalahari Game Reserve. Se se ne se tlisiwa ke botsalano jo ba nang le jone le ba letso la Bayei ba ba tumileng thata mo motseng. Ba nale botsalano jo bo tlhaloganyesegang ebile ba tsaana fela jaaka o kare ba tsalana. Nokaneng gape ke botseno jwa lefelo le le tumileng lefatshe ka bophara la dithaba la Drosky , kgotsa jaaka ba le bitsa ditlhaba tsa qhwihaba.
Go tsweng Maun toropokgolo ya kgaolo ya Ngamiland Nokaneng o dikhilomethara tse di makgolo a mabedi ka tsela gape le makgolo a mabidi a dikhilomethara go tsweng kwa Shakawe. Go sa tswa go lemogiwa fa bontsi jwa banni ba Maun ba tswa kwa motsaneng wa Nokaneng bogolo jang ba ba tswang kwa kgotleng ya Botshabelo, Boseja le Thito mo Maun.
Bagodi ba ngongoregela tiego[baakanya | edit source]
Bagodi ba metse ya Habu, Nokaneng, Boajankwe le Qwee mo kgaolong ya Ngami ba kgwetse botlhoko ofisi ya bagodi kwa Gumare ka go tlhoka go ba neela ditlamelo ka nako e e tshwanetseng.E rile ba bua mo diphuthegong tsa kgotla di buisiwa ke mopalamente wa bone, Rre Taolo Habano bosheng ba tlhalosa gore, badiredi ba ofisi eo ba tsaya lobaka lo lo leele ba sa ye go ba neela madi a bone jaaka e le tshwanelo.Mongwe wa bagodi, Rre Kambaherepo Rukata Mme Mmaditsaro Mokwena a re bagodi ba bangwe ba tsaya dikgwedi tse tharo go ya go tse nne ba sa bona madi a bone fa bangwe ba santse ba kolotiwa madi a bone a ngwaga wa 2006 go fitlha mo nakong eno.Rre Rukata a re se se tshwenyang ke gore badiredi bao fa ba ile go ba amogedisa ba bo ba fitlhela mogodi a seyo ba boa ka madi ao mme gotsweng foo go tseye lobaka lo lo leele madi ao ba sa a bone, mo le bone ba tlelwang ke dipelaelo tsa gore badiredi bao ba ikadima madi ao.Bangwe ba supile ka monwana badiredi bao ka go sa ba tlotla fa ba buisana le bone, ba re ba ba kgadimola ka mafoko fela jaaka o kare ba buisanya le bananyana, ba bo ba kopa mopalamente wa bone go ya go ba buelela le badiri bao go tlogela go ba kgokgontsha ka madi a ba a fiwang ke puso go itshetsa ka o ne.Bagodi ba kopile puso go aga Poso mo Nokaneng gore ba kgone go tsaya madi a bone ka nako e e tshwanetseng jaaka bagodi ba bangwe ba ba amogelelang madi kwa diposong.
Rre Gaolatlhe Mohuhutso o boletse gore se se utlwisang botlhoko ke gore gantsi badiredi bao ba tla morago ga nako ya dijo tsa motshegare go ya go ba amogedisa mme ba palelwe ke go thusa bagodi botlhe mme ba ba tlogele ba kgobokanye foo go boela Gumare ka seipato sa gore nako ya bone ya go golola e fetile ntswa ele bone ba tsileng morago.Mme Mmaditsaro Mokwena o tlhalositse gore gape badiredi gantsi ba isa lenaneo le le supang go tla ga bone, mme bagodi ba tshologele kwa lefelong le ba amogelelang kwa go lone ka tsholofelo ya go ya go tsaya madi a bone mme ka maswabi ba tlhola fela koo ka tlala badiredi ba sa tle gape go sena kitsiso go ba itsise fa ba pitlaganye, mme le fa ba dirile jalo ga ba ke ba ikopa maitshwarelo mo bagoding ka phoso e ba e dirileng go supa fa ba sa kgathale ka bone.Le fa go ntse jalo, magosi a motse wa Nokaneng a kopile bagodi go nna pelotelele fa ba bua ka kgang eo ka jaana ba tsweletse ka go buisana ka yone.Rre Kebonyetsala Fish o boletse fa ofisi ya gagwe e kopile mogolwane wa ofisi ya bagodi kwa Gumare go tla kwa go bone go tla go ngunanguna ka bothata jwa dikamogelo tsa bagodi tse go lebegang di tshwenya.
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145529/http://www.cso.gov.bw/html/census/dist70_71_72_73.html. Retrieved 2007-12-08.
Coordinates: 19°39′50″S 22°11′30″E / 19.66389°S 22.19167°E


text:
Mo ditlhobaelong tse dintsi tsa me
Ke go rapela ka re: “Rra we,
Modimo wa me, o mme ke go lope;
A Senwelo sa ‘go se mphete.
O tsholofelo mo botlhokong,
‘Fatshe ga le nkgomotse,
Ka gale o botshabelo jwa batho,
Matlho a me a go lebile.
Ke ipolela ka ntlha ya bosula
Petso, kwatlhao di ntshwanetse.
Mme intshwarele, se bosulosetse
Ditiro tsa rona tse di maswe.
Rara, o thuse ba ba lelang botlhe,
Reetsa phegelo ya batlhoki,
Khutlisa yone tlalelo, o dise
Dikhutsana, bahutsafadi.
Fa re gopola patikego tsotlhe
Re boifa segolo Moyeng,
Di wela motho, di tlhaselo pelo,
Ga di re neye Boikhutso.
Matlhoko a rona a mantsi fela,
Ke: malwetsi, dintwa, leuba
Dikotsi, boswele le ditlhabano
Le ditatlhegelo, diphatsa.
Dithaelo tsa bo Satane, dibe
Ke loso lwa grasia Moyeng
Re di tshaba go feta dilo tsotlhe
Re thuse kgatlhanong le tsone.
Fa re bogisega, fa re ipela
A thato ya gago e dirwe
Mme ere re lela re tlhotlosetsa
Matlho, diatla kwa go wena.


text:
Lefelo la motlakase kwa maphothophothong a Victoria
Template:Infobox power station Lefelo la motlakase kwa maphothophothong a victoria is a ke khutlola e e fetlang motlakase ka tiriso ya metsi mo nokeng ya Zambesi mo Zambia. Le bonwa mo lekadibeng la boraro fa tlase ga maphothophotho a Victoria. Go nale mafelo a mabedi a a ntshang motlakase wa selekanyo sa 108 MW:
- Tlhomo ya ntlha e ne e ya simolodisiwa ka ngwaga wa 1936 E ntsha selekanyo sa 8MW e nale matshine e le mebedi ya selekanyo sa 1MW mongwe le mongwe gape go nale e mengwe e le mebedi ya selekanyo sa 3MW mongwe le mongwe.
- Tlhomo ya bobedi e ne ya simolodisiwa ka ngwaga wa 1968 gape e tsentse nonofo ya selekanyo sa 60MW e e nang le matshine e le borataro ya selekanyo sa 10MW mongwe le mongwe.
- Tlhomo ya boraro yone e simolodisitswe ka ngwaga wa 1968 gape e tsentse nonofo ya selekanyo sa 40MW e e nang le machine e le mene ya selekanyo sa 10MW mongwe le mongwe.
Tlhomo e ke ya lefatshe la Zambia Electricity Supply Corporation Limited (ZESCO).
Contents
Mosola wa Motlakase[baakanya | edit source]
Motlakase selo se botlhokwa mo matselong a rona,ke ka moo o tlhokegang fela thata.Lefatshe la Zambia le iponetse tsela ya go oketsa itsholelo ya lefatshe la bone ka go rekisa motlakase yo ba o fetlhang mo metsing a a tswang mo nokeng ya Zambezi.Mafatshe ka bontsi mo Aferika a reka motlakase o ka ditlhwatlhwa tse di kwa godimo mme se se tlise dipoelo tse di kgatlisang e le ruri mo lefatsheng la Zambia.Mafatshe a tshwana le la Botswana.Zimbabwe,Aferika Borwa ke nngwe tsa mafatse a a dirisang motlakase o o fetliwang ka metsi.
Kgotlhelesego ya tikologo[baakanya | edit source]
Motlakase yo o fetliwang ka metsi ga o kgotlhele tikologo jaaka yo o dirwang mo magaleng.Osiametse go dirisiwa ke mafatshe a a nang le dinoka tse di emang matsi a mantsi.Le Le fa mongwe a ka akanya gore metsi a kgotlhelesega seo ga se boamma ruru ka gore k one matsi a a nowang mo lefatsheng fa a sena go kolomakiwa.
Dikgoge tsa kwa ntle[baakanya | edit source]
Zambia Botswana South Africa Zimbabwe
Dipadi tse dingwe.[baakanya | edit source]
Template:Zambia-struct-stub Template:Hydroelectric-power-plant-stub


text:
Thanolo ya values ka Setswana
values
leina
1Makaedi: mabaka a a kaelang go farologanaya tshiamo le tshimololo
Of all values in our culture I rate the belief in the importance of marriage number one
Mo makaeding otlhe mo ngwaong ya rona, ke fa tumelo mo botlhokweng jwa lenyalo maemo a ntlha
2makaya-tshiamo: mafoko kgotsa mabaka a a kayang tshiamo le molemo
Modesty is one of the religious values
Boingotlo ke lengwe la makaya-tshiamo a sedumedi
3matshegediwa: melawana kgotsa mabaka a a tshegediwang
There are various values like cultural, religious and personal values.
Go na le matshegediwa a a farologaneng jaaka a ngwao , a tumelo le a mong.


text:
Amogelesega mo Webosieteng ya Lephata la Banana, Metshameko le Ngwao (MYSC).
Lephata le filwe boikarabelo jwa go diragatsa maikalelo a Ngwao le Banana (Culture and Youth), Metlobo ya Dibuka Ya Sechaba (National Library Services), Metshameko le Itloso Bodutu (Sport and Recreation), Lefelo la Metlobo Ya Ditso (National Museum), Difikantswe Le Matlotlo A Botaki (Monuments and Art Gallery), Tshomarelo Mekwalo (Records Services). Maphatana a otlhe a ne a dira ka boone a okametswe ke Baokamedi (Directors). Gone ga lemosega fa boikarabelo jwa bone bo tshwana, segolo jang thata mo go feng ditirelo tsa Banana, dikitsiso, le go somarela le go anamisa tsa tlholego.
Go dirisanya le go ikaega ga maphatana go lebeletswe ka fa ditiro di dirwang ka teng le go thusa bao ba tlhokanang le thuso di bonala segolo jang mo go somareleng le go anamiseng ngwao le tsa lobopo, maphata e le a; Metlobo Ya Ditso (National Museum), Mabolokelo A Ditso (National Museum), Ntlo Ya Tshomarelo Matlotlo (Monuments & Art Gallery), Ngwao le Banana (Culture and Youth), Mabolokelo a Ditso le Mekwalo (Archieves and Records Services), le Metlobo Ya Dibuka (Library Services); mo go tsa Itloso Bodutlu (Metshameko le Itloso Bodutu, Ngwao le Banana, Metlobo ya Dibuka – go balelwa itloso bodutu; Metlobo Ya Ditso (Museum) – ngwao boswa.


text:
Tirelo ya Dipuo tsa Bosetšhaba
Tirelo ya Dipuo tsa Bosetšhaba e rotloetsa le go bebofatsa tlhaeletsano ka dipuo. Go tshegetsa ditlhokego tsa Molaotheo, Tirelo ya Dipuo tsa Bosetšhaba (NLS) e laola dipuo tse di farologaneng tsa setšhaba sa rona, e bile e rwele maikarabelo a go tlhokomela dipuo tsotlhe tsa batho ba rona ka go tsenya tirisong dipholisi tse di ikaeletseng go tsweletsa tiriso ya dipuo tse, gammogo le dipuo tse pele di neng di ikgatolositswe.
Tirokgolo ya NLS ke go fitlhelela ditlhokego tsa Molaotheo ka go bebofatsa, go tsweletsa le go tlamela tirelo ya bofetoledi le botseleganyi ka dipuo tsotlhe tsa semmuso, le go laola dipuo tse di farologaneng ka diporojeke tsa thulaganyo ya puo le tsa mareo.
NLS e dira jaaka thulaganyo ya porofešenale ya Mmuso ya tshegetso ya puo ka go fetolela dikwalo tsa semmuso ka dipuo tsotlhe tsa semmuso. Tirelo ya yona ya mareo e thusa ka go tlhabolola le go tokafatsa tlotlofoko ya setegeniki ya dipuo tsa semmuso. Ditiro tsa thulaganyo ya puo di akaretsa go eletsa Mmuso ka ga tlhabololo ya pholisi ya puo le maano a tiragatso.


text:
Karabo Sampson
Template:Refimprove Template:Infobox person
Karabo Sampson (o tshotswe ka Morule a tlhola malatsi a le masome mabedi le bosupa,ka 1990) ke ene a santseng e le Miss Botswana le Miss World Botswana 2011. O rwesitswe korone ya Miss Botswana ka tsatsi la ntlha la kgwedi ya Phukwi 2011 kwa Gaborone International Convention Center (GICC).
Karabo, the only daughter and last-born of three siblings, originates from Herero Ward in Tsabong, and she is a Herero/Mbanderu descendant whose ancestors fled to Botswana from Namibia during the Battle of Waterberg in 1904.
Karabo, o bereketse maemo a gagwe a "Beauty with Brains" Botswana morago ga go supa botlhaga jwa gagwe ga mmogo le botlhale jwa dikarabo tsa gagwe ka nako ya dipuisano tsa bofelo tsa dikgaisano tsa Miss Botswana Pageant.[1] O rwesitswe korone ke mofenyi yo a molatelang e bong, Miss Botswana 2010 gape e le Miss World 2010 wa maemo a bobedi, Emma Wareus.
Mmabontle o o godisitswe sentle, Karabo ne a kile a fenya Miss Little Botswana ka maemo a bobedi ka ngwaga wa 2002 a na le dingwaga tse lesome le bobedi. O tlhaga thata mo puong yaSekgowa le Setswana.
Dipadi tse dingwe.[baakanya | edit source]
Template:Miss World 2011 delegates
Template:Persondata [[Category:Batho ba ba mo botshelong ]]


text:
Setswana
Setswana ke puo e e buiwang mo mafatsheng a Aforika Borwa, Botswana, Namibia le Zimbabwe. Ke nngwe ya dipuo tsa semmuso kwa Aferika Borwa fa kwa Botswana gone e le puo ee tsewang e le yone ya lefatshe ka bophara. Banni bangwe ba Botswana ba tsalwa ba sa bue Setswana jaaka Bakgalagadi, Bakalaka le ba bangwe. Ba se ithuta mo mebileng le kwa sekolong. Molao moteo wa Zimbabwe o moshe o kaya puo ya setswana e le nngwe ya dipuo tsa semmuso tsa lefatshe leo.
Contents
Kgotla ya Batswana[baakanya | edit source]
Kgotla e kaiwa mo setsong sa Setswana jaaka lefelo la botlhokwatlhokwa. Ke felo kwa melao ya morafe e dirwang gone le ditsheko di tsenelang gone. Kgotla ngwe le ngwe, go ya ka Setswana, e biletswa boreaitse go thaya kgotla gore go sireletswe kgosi le morafe. Go epelwa lenaka la mere kgotla lenaka le beiwa mo mpontsheng go ya ka thato ya kgosi le baeletsi ba gagwe. Kgotla e agiwa go ya ka bogolo jwa morafe mme e agiwa jaaka seripagare sa kgolokwe.
Gantsi, ke Kgosi, borangwanaagwe le bao ba tlhopilweng ke ntlo ya kwa kgosing ba ba dirang le go fetola melao ya morafe. Manno kwa kgotla a dulwa go ya ka maemo a motho mo morafeng. Batlhanka le batlhoki ba dula kgakala le kgosi. Bomatwetwe, batlhabani ba diganka le bahumi ba dula gaufi le kgosi. Ke gone fa mannong fa moo go neng gp bonwa gore ke mang yo nang le meraka e mentsi, e e sasailang ka metlhape ya dikgomo le letsomane la dinku.
Kgotla, kwa dipitso tsa morafe di tshwarelwang gone, ka gale e agiwa gaufi le kwa kgosing ka magong a ditlhare tsa mokgalo le moselesele, mme e agiwa ka mokwa yo o latelang:
- Manno a kgotla - gantsi ka fa tlase ga setlhare.
- Lepatlelo la kgotla – go amogela bao ba tla emang ka dinao kwa kgotla
- Leobo – moago e ruletsweng ka bojang.
- Leiso – kwa molelo o besiwang gone go ithuthafatsa, go apaya tota le go baya metsi mo isong.
- Lesaka la dikgomo.
- Ntlwana – e agiwa ka kwa morago ga lesaka
Kgotla e e kwa godimodimo ke kgotla ya kgosi. Mme yona e latelwa ke dikgotla tsa dikgosana le dikgotla tsa malapa. Senno sa kgotla se dirisiwa kwa kgotla fela, ga se tswe ka kgotla. Mme senno seno se dirwa ka legong la setlhare sa mokgalo, morolwana kgotsa mokabi. Dinno gantsi di betliwa ke banna ba motse. Mo malatsing a gompieno dikgotla di fetogile go tsamaya le dinako. Sepodisa le meago mengwe ya puso e agiwa gaufi kgotsa go nna karolo ya kgotla.
Losika la puo ya Setswana le Merafe e mengwe[baakanya | edit source]
Setswana se sikana thata le Sesotho, puo e e buiwang kwa Aforika Borwa le Lesotho. Se se dira gore babui ba dipuo tse ba tlhaloganyane motlhofo go gaisa ba dipuo tse dingwe tse di mabapi.[2] Le fa go ntse jalo Puo ya Setswana ga e tshwane thata le ya Sesotho, di nale modumo o o di farologanyang mme ebile seo se ka tlhalogangwa botoka ke babui ba Botswana le Lesotho.[3].
Nalane[baakanya | edit source]
Nalane ya setswana e tshwanetse ya bo e wela fa go tse dingwe tse di filthegileng go fetisisa mo lefatsheng. Seno se dirwa makete le go fitisisa ka ntata ya gore ga e a kwalwa mofatshe, e sale e le mafoko a molomo a a fitisiwang go tswa go batsoga-pele go ya kwa baneng. Botshelo jwa boteduputswa ba setswana, bo fitlhelwa gantsi mo dipokong le mo dikwalong dingwe tsa di padi le dikgankhutswe. Maitlhomo magolo a karolo e, ke go leka go kopanya fa go kgonagalang, tsa botshelo jwa maloba, mme fela re rata go rotloetsa batswana go bala le go kwala setswana.
Setswana mo Aforika Borwa[baakanya | edit source]
Go ya ka bodulo, puo ya Setswana e phatlaletseng thata mo Aforika Borwa mme e buiwa thata ke merahe ee ko Bechuanaland Protectorate, Bokone-Botlhababa Profinsi ya Kapa (British Bechuanaland and Griqualand West), Bogare, Bophirima ba Free State le Bophirima ba Transvaal. Legale bogolo ba ditulô tse di mo sekakeng se se senang metsi sa Kalahari ebile sena le baduli ba ba nnye ka palo.
Go na le Merahe mengwe ee dirisang puo ya Setswana entswa e se merahe ya Batswana.Yone e akaretsa BaKalanga, BaHerero, Madamara, BaKoba, BaMbukushu, BaSubia, BaKgalagadi, BaSarwa, jalo jalo. Merahe ya BaTswana ka bo yone e ka faroganngwa ka dikarolo tse nne, e leng, Bogareng, Borwa, Bokone le Botlhaba. Dikarolo tse tharo tsa ntlha di ka kaiwa e le tsona tse di dirang diteme tsa Bophirima tsa Setswana.
Bontsi jwa batho ba ba buang Setswana ba fitlhelwa kwa lefatsheng la Aforika Borwa segolo bogolo mo diporofenseng tsa Bokone Bophirima (North West) le Kapa Bokone. Batswana ba Aforika Borwa ba ka nna didikadike di le 3.4 fa Batswana ba Botswana ba ka nna sedikadike le go feta (gongwe 1.3). Batswana ba Namibia le ba Zimbabwe ba palo potlana. Legale ditirelo tsa kgaso tsa Namibia di gasa gape ka Setswana.
Setswana ke puo e e monatenate, e e nonneng ka e bile e buiwa mo mafatsheng a mane a a mo borwa jwa Aforika. Baithuti bangwe ba dipuo bare Setswana ke nngwe ya dipuo tse di matswakabele thata go gaisa tse dingwe tsa borwa jwa Aforika.
Setswana se na le manatetsha puo a mantsi jaaka diane, dithamalakwane le maele.


text:
Domboshaba
Domboshaba[baakanya | edit source]
Domboshaba ke lefelo la bojanala la mo lefatsheng la Botswana. Lefelo le le bonwa ntlheng ya borwa jwa lefatshe la Botswana.[1]Go na le ditumelodi le dintse ka lefelo le la domboshaba, go dumelwa gore kgosi o ne a nna kwa go dimo ga thaba le barongwa ba gagwe, ba lelapa la gagwe e le ngwe ya go ka nna a bona baba ba gagwe ka nako tsotlhe.
Tshilo[baakanya | edit source]
Tshilo e ne e dirisiwa go sila dilo tse di tshwanang le motsokwe, manoko le mabele. Se se papamatsa gore amaruri lefelo le e ele boremelelo jwa papadisanyo ebile go nna balemi barui. Di dirisiwa tse di patane ke gore di pedi, letlapa lele itshetletseng fa fatse lele bidiwa tshilo le le dirisiwang go sila ka ditla le bidiwa tshilwana ya pele le nyeletse, dipelaelo e le gore mongwe o le ikadimile.
Bodilo jwa matlo[baakanya | edit source]
Masalela a matlo a a ko domboshaba a supa fa a ne a agilwe ka mmu o tlhakantswe le boloko jwa dikgomo. Mo bogompienong re fitlhela fela go setse bodilo jwa matlo a jo bo bipolotsweng ke kgotlhego ya mmu fa jo bongwe bo bipolotswe ke kepo ya ditso. Go lemosegile gore mo motswakong wa mmu o o dirisitsweng mo bodilong jwa mmu wa mmopa o montsi thata go na le wa lekgarapana. Bodilo jo bo ritetswe gantsi e ne ere ntlo e setse e feditswe bodilo bo fisiwe ka molelo gore bo tie.
Dinepe tsa Domboshaba[baakanya | edit source]
- Board Showing the information about the grinding stone used in the past.jpg
Grinding stone information


text:
Aforika Borwa
Aforika Borwa, kgotsa Rephabuliki ya Aforika Borwa ka semmuso, ke naga e e kwa borweng ba Afroika. Lebopo la naga e le dikilomitara di ka nna 2,798, go tloga borwa ba lewatle la Atlantic le la India. Mme bokoneng gona naga e e bapile le naga ya Botswana, Namibia, le Zimbabwe. Go leba botlhaba gona, e bapile le naga ya Mozambique le Swaziland. Lesotho lona le akareditswe ke Aforika borwa matlhakoreng otlhe. Aforika Borwa ke naga ya bo 25 mo lefatsheng go ya ka bogolo ba lefatshe, mme ke naga ya bo 24 go ya ka palo ya batho. Aforika Borwa e na le batho ba ba ka nnang 54 million (2015).
Aforika Borwa ke naga e e nang le merafe e mentsi ya batho, ditso tse di farologaneng, maleme le bodumedi bo bo farologaneng. Se ke sona se dirang gore Aforika Borwa e bitswe Naga ya Molala Tladi (Rainbow Nation). Go na le maleme a le somenngwe a semmuso mo nageng e.
Naga e ke nngwe ya dinaga tse malwa tsa Aforika e e seng e bone go tsaya puso ka kgapeletso ya masole (coup d'etat) go se mo molaong. Go tloga kgale le kgale ntse go na le ditlhopho mo nageng e. Mme ka mabaka a tlhophollo ya batho ba bantsho, ditlhopho tsa ntlha tse batho botlhe ba naga ba ne ba tsaya karolo ke ditlhopho tsa ngwaga wa 1994, e ne e le ditlhopho tsa ntlha morago ga Apartheid. Nationla Party e ne ya simolola apartheid ka ngwaga wa 1948. Mme morago ga dingwaga di le dintsi tsa ntwa le dikgotlhang, African National Congress (ANC) le batho ba bangwe ba ne ba lwantsha apartheid, ba ne ba fenya, mme apartheid ya tloswa mo nageng, ga tsentshwa tshokologo.
Diperesente di ka nnang masome a robedi (80) tsa maAforika Borwa ke ba letso la Sub-Sahara. Bona ba arogantswe ka ditlhopha tsa merafe, jaaka Batswana, Bapedi, Batebele, ba buang maleme a a ne a bitswa Bantu Language. 20 % ya maAforika a setseng e dirwa ke Basweu, baIndia, le maColoured. Go tloga ka 1994, ditlhopha tsotlhe tsa batho ba Aforika Borwa di na le boemedi mo palamenteng le mo dipolotiking ka bophara.
Leina[baakanya | edit source]
Naga e e bitswa "Aforika Borwa" ka gonne ke yone naga e le leng kwa tlase tlase borweng ba kontinente ya Aforika. Fa e ne e tlhamiwa, naga e ne e bitswa "Union of South Africa" ka sekgoga. Go tloga ka 1961, leina la naga la sekgoga ke "Repulic of South Africa". Ka seDutch, naga e ne e bitswa "Zuid-Afrika", mme ka 1983 leina lego le ne la tlosa mme gwa dirisa la Afrikaans la "Suid-Afrika". Go tloga ka 1994, Aforika Borwa e na le maina a le 11 a semmuso, lengwe le lengwe ka ngwe ya dipuo di le 11 tsa semmuso tsa Aforika Borwa.
"Mzansi", go tsa lelemeng la seXhosa, ke leina le le tlwaelegileng la Aforika Borwa.
Diporofinsi tsa Aferika Borwa[baakanya | edit source]
Ko bokhutlong jwa aparateiti ka ngwaga wa 1994, fa ba "tsere puso" le ha ba le "gaufi le go tsaya puso" batho ba letso la Bantu ba ne tisiwa ko bokhutlong ha go ne go na le diporofinsi tse nne e bong (Cape, Natal, Orange Free State le Transvaal), le diporofinsi tse dingwe tse dintsha. Porovinsi ngwe le ngwe e buswa ke molamente yo o tlhojwang ngwaga tse botlhano dingwe le dingwe tse di tlang, a thlojwa ke bathophi ba party le maloko a party. Moeteledi pele wa party kana tautona o tlhopha mopalamente wa pelo ya gagwe e le moeteledi pele wa goromente, moteledipele o tla bo a apela matona a puso di porofinsi go ya ka di porofinsi le kitso ya bone. Dithata tsa ba okametseng di porofinsi ke laolwa ke mekolo wa molao; engwe ya dikgang tse di akaretsa botsogo, thuto, mantlo a sechaba le dipalamo tsa sechaba.
Dipadi tse dingwe[baakanya | edit source]
- ↑ Stats in Brief, 2010. Pretoria: Statistics South Africa. 2010. p. 3. ISBN 978-0-621-39563-1. http://www.statssa.gov.za/publications/StatsInBrief/StatsInBrief2010.pdf.
- ↑ "Mid-year population estimates, 2011". Statistics South Africa. 2011. http://www.statssa.gov.za/publications/P0302/P03022011.pdf.